open-index/open-wikipedia-markdown huggingface dataset:
趙高

**趙高**，**嬴**姓，**趙**氏。秦二世皇帝時丞相。

## 傳
高本秦遠宗，為中車府令，兼行符璽令事二十餘載。始皇崩，高與丞相李斯謀矯詔於沙丘，迫扶蘇自盡，立胡亥為秦二世也，而自為郎中令。其在職，朋黨比周，徵役益繁，為政益苛。二世二年，誅李斯，繼之為丞相。三年，迫秦二世自殺，更立子嬰。尋為子嬰誅，誅夷三族。

趙高善篆，教二世。著有《爰歷篇》六章。

## 宗族
其父不知名，為文法吏。其母亦不知名，以罪刑，曲赦後，以身有刑疾，不便見人，亦不願為人所見，乃於隱官勞作。

有兄弟數人，多不知其名，一弟曰成。成後為秦之郎中令。

有一女，不知其姓名，嫁與閻樂。而明學者郎瑛所著《七修類稿》謂其為養女。閻樂為咸陽令，嘗從望夷宮之變。

## 引據
*司馬遷·《史記·卷六·秦始皇本紀第六》
*司馬遷·《史記·卷八十七·李斯列傳第二十七》
*司馬遷·《史記·卷八十八·蒙恬列傳第二十八》

分類:秦列傳
阿爾比恩

**阿爾比恩**，太陽系之小行星也，繼冥王、查龍後首察之海外天體者。自察日始範丘比一天體也。

其察者夏威夷朱氏、劉氏也，初議名粲，唯已賜名小行星一六一三，故常以其暫號一九九二丘比一稱之，略云丘比一。今以威廉布莱克神話阿爾比恩名之。

## 名
阿爾比恩者，大不列顛島古稱也。英有騷人威氏神話，以阿爾比恩為海島之巨人，終裂而生四天神。
二零一八年一月未，小行星中心名之以據。

## 參
* The IAU circular announcing the discovery (英言)

## 攷
電子天使

《**電子天使**》，曲也。原詞乃日本語。歌之者，初音未來。鏡音連與鏡音鈴亦歌之。
西曆二零零七年十月十日，由ヤストP公表於ニコニコ。西曆二零零七年十二月，即入傳說之列。

此曲謂歌姬寄情作者，先河是開，因而廣受美譽。

分類:平成歌曲
源韓論

**源韓論**，以韓為源也，通曰**韓國起源論**、**韓國起源說**。持論者殆謂別方道器，濫觴三韓，以虛張其國勢也。所聚訟尤以中華、日本為多，而附及泰東西之學術、教義、飲食、創作、史記、人物者亦不尠，一時報界梟梟，偽論橫出。已而中國、東洋之人，每視為恥，至於讎韓；而韓民雖忠其國，亦謂為窘迫。然夫原有自也，三韓者，古蕞爾邦，輓近併兼於東國。時人乃造《揆園史話》、《桓檀古記》等，以為稗史之檀君，飭舜代堯，實亞東共祖。日治時，獨立黨人申采浩著《朝鮮上古史》明定之，以廢箕子朝鮮之舊論，立高句麗為同宗。高句麗，隋唐所攻滅國也，述之以諷日寇。此家國之情使然，學界稱「新史觀運動」。若萬曆朝鮮之役，凡華兵來援，法皆抹去，甚或詆毀，其餘波至今日而未已。亦申書開其先也，南北韓推之曰偉史。

采浩死，後學若柳寅植、李炳憲輩，鋒氣愈之。柳說「三國以來，雄據東部，凌轢支那，或席捲中土，或侵擾邊方，與黃帝子孫，血戰數千年，東洋武強之國，無與我比也。」又「滿洲一幅，元是朝鮮幅員也。」炳憲則謂伏羲、舜、金、滿洲，此大韓所以四御中國者。千九九三年，北韓自謂得檀君陵。二千有七年，南韓書之教本，以為正史，謂朝鮮始於西元前之二千三百卅三年。二千有九年，南韓放送公司指金、清源出新羅；十年，文化廣播公司稱朱元璋韓移民也。甚者製紀實電影，言萬代以還，三韓誠人類初祖，其王征中國以為華夏，遷天方斯有閃族，至於日本、越南、老撾、緬甸、兩伊、埃及、印度等，無往而非韓國人也。後之首創器物、為天下師之談者，即發皇於此焉。

## 全覽
凡起源所爭，悉列如次，以方域別之：

**中國：**
:金屬印刷術、金太祖、中醫、東亞文明之源、漢字、三皇五帝、夏后氏、殷商、紅山文化、蚩尤、易經八卦、太極圖、羅盤、成吉思汗、中秋節、圍棋、火箭、造紙術、朱元璋、琵琶、豆漿、神機箭、山海經、道教、風水、暖炕、端午、針灸、阿骨打、李白、李商隱、李賀、李涉、泰山府君、滿族、愛新覺羅氏、廣西壯族自治區、上海、三足烏、圍棋、中國象棋、紙、大豆、楊枝、茶文化、豆腐

**海外：**
:全人類、一切語言、日本人、假名、阿茲特克文明、美索不達米亞文明、英國人、足球、飛機、日本醬油、劍道、切腹、日本刀、盆栽、和牛、鮨、饂飩、什錦麵、旭日旗、武士道、日本刀、居合道、柔道、合氣道、空手道、相撲、忍者、花道、和歌、折紙、歌舞伎、折扇、日本庭園、法隆寺金堂壁画、太半日本食物、味噌、納豆、海苔、敬語、神社、天皇、天照大神、乃木希典、安倍晉三、熊本城、琉球、錦鯉、生態圈、秋田犬、電話、騎射、複式記賬、捕鯨、比薩餅

久之，則兒戲矣，無中生有，傳謠成是，若孔子、長城、孫中山、四大發明、曹操、韓寒、兵馬俑、李白、釋迦牟尼、希特勒、墨索里尼、本拉登、林書豪、孫楊、西遊記、李時珍、耶穌、姚明、王建民、毛澤東、熊貓、菲爾普斯，皆報為韓產，真相既白，民多惡之。外此，復有主權、領土之爭。二千又七年，中國舉亞洲冬賽於長春，韓選手揭標云「白頭山，我國土也。」白頭山，即長白山，中朝國界，而韓人以為聖山。華網民乃戲仿之，改標語曰「火星，我國土也。」又增星人一，繪於韓員之側，揭標云「傻屄棒子」。「傻屄」，俗詈語，猶言其人為愚婦人陰所生也。

## 據
*全文據中文及日文維基《韓國起源論》條目達恉。

分類:大韓民國紀事
終界

**終界**者，礦藝幻設三界之末也。建終界門以入，虗空之中，紫气漫漫，有**島**浮焉，終界使窠之。圜週小**嶼**，不可勝數，皆生紫頌，可轍之以尋船、堡。終界𤢌亦棲於此，能擒之則至效也。
## 𢓸
欲𢓸終界，當至地堡，以尋通門。亦當備終眇眸方十二，填其闕者，可入。終眇眸者，合終眇玥以炎靈粉可得也。

## 生物
終界生靈，只三。曰終界𤢌，曰終界使，曰界伏蚌。紫頌者，植物也，以今生學說之，亦爲生物。然礦藝所謂生物，皆仿生之**實體**也。紫頌成于方塊，故不爲生物。

分類:礦藝
沮宗

**沮宗**，漢末謀士沮授之弟。建安五年，官渡之戰夕，授聚其族，大散其財而曰：「袁公於官渡勝者，吾族則有威無所不加，而敗者自身亦不能保守，此悲也！」宗不同其兄，曰：「操之軍馬不足我，兄何畏？」然授知魏武帝之雄略，曰：「以曹兗州之大略，又有挾天子為資，我雖滅瓚，而疲倦，將軍驕橫，兵之敗在此一舉。揚子云曰：「六國蚩蚩，為嬴弱姬」，即如此。」

分類:漢列傳
坂井泉水

**坂井泉水**，日本歌姬也。原名**蒲池幸子**，一九八八年從藝，作品甚多，咸譽之。而後，罹癌。修養數年，體稍愈，欲返歌壇。

二零零七年五月二十六日，墜梯而傷，不治而亡。享年四十歲。

分類:昭和列傳
分類:神奈川縣列傳
德意志帝國

**德意志帝國**者，又曰**德意志第二帝國**，舊歐羅巴洲之國也。一八七一年一月十八日，普魯士王一統日耳曼立國，終乎一九一八年十一月，霍亨索倫王朝末帝威廉二世退位。

威廉二世帝時，多外拓殖民地，建軍艦，立三國同盟，啟一戰，終不敵諸國而亡。
海王星外天體

**海外天體**者，全云**海王星外天體**，於太陽系中，軌遠海王星者也。可區柯伊伯、離散盤諸帶。冥王及諸衛者皆屬之。

宇宙萬物若行星者，吸力互牽之。蓋一千九百年代始，有行星之軌測行不眸，遂設一行星於海王之外，曰叉行星。爾後，據此察得冥王諸星。雖復估海王之質而軌少誤，唯實有海外天體之小擾也。

檔案:EightTNOs-zh-hant.png|縮略圖|300px|}|坤輿、鬩神星、冥王星、鳥神星、妊神星、賽德娜、亡神星、創神星、伐羅那及其衛之大小比較圖。
# 坤輿
rect 646 1714 2142 1994 坤輿
# 鬩神星及其衛
circle 226 412 16 鬩衛一
circle 350 626 197 鬩神星
# 冥王星及其衛
circle 1252 684 86 冥衛一
circle 1038 632 188 冥王星
# 鳥神星
circle 1786 614 142 鳥神星
# 妊神星
circle 2438 616 155 妊神星
# 賽德娜
circle 342 1305 137 塞德娜
# 亡神星
circle 1088 1305 114 亡神星
# 創神星
circle 1784 1305 97 創神星
# 伐羅那
circle 2420 1305 58 伐羅那

desc none


## 摘要

下列諸海外天體：
* 冥王者，二〇〇六年去名行星，從類冥。
* 冥衛一、冥衛二、冥衛三、冥衛四、冥衛五者，冥衛也。
* 阿爾比恩。
* 小行星一五八七四者，屬離散盤；軌斜。
* 伐樓拿者，從丘比一之列。
* 伊克西翁。
* 塞德娜者，間乎柯伊伯帶、奧爾特雲者，或為奧雲天體也。
* 亡神星者，從冥族小天體。
* 創神星者，從丘比一之列。
* 妊神星者，類冥也（參https://web.archive.org/web/20050730233728/http://www.iaa.es/~ortiz/brighttno.html及http://news.bbc.co.uk/1/hi/sci/tech/4726733.stm）。
* 鳥神星者，類冥也（參http://cfa-www.harvard.edu/mpec/K05/K05O42.html）。
* 鬩神星者，處離散盤，軌黃道之角若四十五度。積逾冥王，海外至大者也，二〇〇五年七月佈諸世。類冥。

虛設有伴日星者，日之聯星也，亦可從海外之列，唯此星所存無據矣。

## 攷
劉通時亨

**劉通**，字**時亨**，號**板林**，仕唐，官拜散騎常侍，初籍徐州，誥封金紫光祿大夫，以黃巢之亂兄弟避寓廣信，居鄱陽青瑭源。天祐二年，偕侄訓津，徙德安楊梅峰之峽石，而定宅於陂溪里。子孫俱顯揚，遂為陂溪劉氏。

## 宗族
### 夫人
*王氏：一品夫人
*鄭氏：二品夫人
*李氏：三品夫人

### 子女
*長子：劉定
*次子：劉練
*三子：劉靳
*四子：劉暉
*長女：名不詳
*次女：名不詳

分類:唐列傳
女修

**女修**，亦作**女脩**。帝顓頊之女，誤作孫女，秦趙皆出其後。傳言，其吞玄鳥之卵，生子大業。大業者，伯益之父也。是故，其為**嬴**族之始母。

## 引據
《史記·秦本紀》

分類:先三代列傳
姜如真

**姜如真**，女，閻再彭姬妾。明畫家，與莫是龍同時，善蘭。

## 引據
《徐軌本事詩》

分類:明列傳
分類:畫家
徐燨

**徐燨**，清戲曲家，字**鼎和**，號**榆樹**、**種緣**，別署**種緣子**、**鏡緣子**、**鏡緣主人**，吳江人。雍正十年生。徐軌孫，徐大椿子。通音律，工詞曲。風雅多情，澄心求道，淡於富貴功名，終日攜妻妾遊樂，歌詩自娛。著有《夢生草堂詩文集》。所作詩曲，皆寫其故事，開空前之局。有雜劇二十種，總題《寫心劇》，別題《寫心雜劇》；傳奇《鏡光緣》，均存。別有傳奇《雙環記》、《聯芳樓》，皆已佚。其戲曲集總題《蝶夢庵詞曲》。嘉慶十二年卒。

分類:清列傳
德祐

**德祐**，宋恭宗之年號也。始於德祐元年，止於德祐二年四月，凡二年。

## 大事
*德祐元年三月，元軍屢破宋，南下建康。知贛州文天祥起兵，入衛臨安。
*德祐元年十月，伯顏至鎮江，分兵進取臨安，自率中軍向常州。宋太皇太后與宰相陳宜中遣使求和，為伯顏所拒。
*德祐二年正月，元兵破宋潭州，湖南各城多降。張世傑等率軍離臨安。文天祥以右丞相入元營，被執。
*德祐二年二月，元伯顏克臨安府。封宋內府秘書監所藏經籍圖書、書畫等物。
*德祐二年三月，元伯顏虜宋全太后、宋恭宗等北歸，留諸將平定南方。

## 生
德祐元年，日本臨濟僧夢窗疏石生。

## 卒
*德祐元年，元初名儒郝經卒。
*德祐元年，元鎮陽王史天澤薨。
*德祐元年，宋益國公江萬里薨。
*德祐元年十月，宋衛國公賈似道薨。

## 紀年
:

## 並立年號
*寶符：陳聖宗之年號
*至元：元世祖之年號
*文永：日本龜山天皇、後宇多天皇之年號
*建治：日本後宇多天皇之年號

分類:宋年號
歐拉數

**歐拉數**，西文稱**e **者，算學要數也。約二又七分，為自然對數、冪函之本。瑞士算師歐拉名之，雅各伯努利始得之。與虛、一、圓周率、根數並列，為要數中之要。

其性非有理，且超越。不可以有理比表，亦非有理係數多式之根。此數妙用至廣，凡複利、機率、指數長消，悉賴焉。

常態分布式中亦現。又於微積之術，e 冪之導即其身，故為運算利器。

e 之值可由極式得之：

: \lim_{n\to\infty} \left(1+\frac{1}{n}\right)^n

亦可由無盡級數表之：

:e = \sum_{n=0}^\infty {1 \over n!} = {1 \over 0!} + {1 \over 1!}
  + {1 \over 2!} + {1 \over 3!}
  + {1 \over 4!} + \cdots

歐拉證其非有理，厄米特繼證其超越。e 之精確未得，然可無限近之。

斯數於天演、格致、工巧諸道，咸有要用。其得與究，實籌算之華，數理之徵也。
釵頭鳳

**釵頭鳳**者，詞牌名也 。亦稱**擷芳詞**，**擷紅英**，**摘紅英**，**惜分釵**。《擷芳詞·風搖動》出於《古今詞話》，丗人以爲軌范也。陸游詞傳至廣。

## 格律
詞之體式出於曲，入則訛多。

### 正體
平平仄 中中仄 仄平中仄平平仄 平中仄 中平仄 仄仄平中 仄平平仄

平平仄 中平仄 中平中仄中平仄 平平仄 中平仄 平平平平 仄平中仄

（《擷芳詞·風搖動》）

### 變體一
平平仄 平仄仄 仄平仄仄平平仄 平平仄 平平仄 仄仄平平 仄平平仄 仄 仄

平平仄 平平仄 仄平仄仄平平仄 平平仄 平平仄 仄仄平平 仄平平仄 仄 仄

（《釵頭鳳·寒食飲緑亭》）

### 變體二
中平仄 平平仄 仄中中仄平平仄 仄平平 仄平平 仄中平中 中仄平平 平 平

平平仄 平平仄 仄平中仄平平仄 仄平平 仄平平 仄中中中 中仄平平 平 平

（《惜分釵·重簾掛》）

## 名作
釵頭鳳
陸游

紅酥手，黃藤酒，
滿城春色宮墻柳。
東風惡，歡情薄，
一杯愁緒，幾年離索，錯，錯，錯。
萅如舊，人空瘦，
淚痕紅浥鮫綃透。 
桃花落，閒池閣， 
山盟雖在，錦書難托，莫，莫，莫。

## 據

分類:詞牌
終界龍

**終界龍**，礦藝幻設異獸也，此玩之中至大，但生於終界。通體漆黑，似終界使，而體態以赤龍之模，惟易其膚。能幻形，蹤不定，喜棲于**龍巢**。

## 生
終界龍生終界，嬉者入瞬，出，不阻於模法、難易。惟若易，則無以擊嬉者。

## 赤龍
赤龍者，阿氏欲設而未設之獸也，終界龍之模本欲予赤龍，終不得。
甘油

**甘油**，正名**丙三醇**，多元醇也，式書C3H8O3。無色無嗅，性黏味甘，無毒。脂者，又云甘油三酸酯，俱見其構。多作甘味劑、保濕劑，又可製藥。羥基有三，高極性，故愛水也。
徐恕

**徐恕**，字**心如**，白鶴蔣浦人。一歲喪母，由父徐葵養之。五歲識字，年十六中秀才，清乾隆十六年進士。授寧海、平陽知縣，太常寺博士，宗人府主事，玉牒館纂修，吏部稽勳司員外郎，湖州、杭州知府，浙江糧道、鹽道按察使，山東、浙江布政使等職。

在浙江糧道任時，肖山縣為水所溺，嘗親察勘，發給賑糧，使貧民得以存活。在浙江按察使任內，錢塘有蝗，又至海濱，教民以掘溝捕掩而滅蝗，以獲多寡給以錢米，經兩晝夜捕掩，蝗蟲盡滅，百姓歡呼。乾隆四十四年二月十七日，山東布政使署走水，徐恕冒火入署取印，被灼爛而死。青浦鎮南萬壽塔，由其於乾隆三十九年獨所修。

分類:清列傳
幣之時值

**幣之時值**者，融資之本也。泉幣者，歷時而生值也，蓋人欲獲幣於今，而非取之不日，故於存財投資之時，應有利息，則末值者貴於今也。

泉幣歷時生值，須有投資，弗乃自貴也。有計學家歐文費雪論：性躁，又得投資良辰，則生利息也。人欲今有所獲，非他日而取，乃時值生勞，而以勞兌以時值也。

## 式
### 今值兌末值

: \left( F / P  \right)  \ = \   (1+r)^n 

: \left( P / F  \right)  \ = \  { 1 \over  (1+r)^n } 

P者乃今值，F者乃末值，r者、每期酬率，n者、期數也。

### 末值兌年金

: \left( F / A \right)  \ = \  { (1+r)^n - 1 \over r }  

: \left( A / F  \right)  \ = \  { r \over (1+r)^n - 1  }  

F者乃末值，A者乃年金，r者、每期酬率，n者、期數也。

### 今值兌年金

: \left( P / A  \right)  \ = \  { (1+r)^n - 1 \over r (1+r)^n }  

: \left( A / P  \right)  \ = \  {  r (1+r)^n  \over (1+r)^n - 1   }  

P者乃今值，A者乃年金，r者、每期酬率，n者、期數也。

分類:泉幣
克萊因瓶

**[[克萊因瓶]]**，居四維世界之二維平面。具無定向性，無上下裏外之分。德疇人克萊因首言之，其構類乎莫比烏斯帶矣。克萊因瓶者，三維空間投影，狀甚似瓶，因以為名。平面不與自身相交，右圖相交處實三維投影之錯覺也。

此瓶異於常者，蓋無邊也，表面無盡而不止。又異於氣球，有蠅可入瓶而外飛，而無須穿其表面，乃因其無裏外之分矣。

## 參
* 莫比烏斯帶
莫比烏斯帶

**莫比烏斯帶**，獨一面一界曲面也，乃拓撲學構造。一八五八五年，德疇人暨天學者莫比烏斯、李斯丁各得之。欲得此帶，當扭紙帶而接兩端，方成。莫比烏斯帶者，實有左右之分，相互對稱。若扭紙帶以順時針，可得右性者，反之可得左性。

## 參
* 克萊因瓶
紅磡海底隧道

**海底隧道，**簡曰**紅隧**、**海隧**，又因九龍門端處紅磡灣，謂**紅磡海底隧道**。香港海底車馬隧道也。始港島銅鑼灣，九龍紅磡灣訖，繁忙之時，車水馬龍，路擠難通，此天下首屈也。一九七二年八月通。屬一號幹線也。
徐衡季平

**徐衡**，字**季平**，一名**衡卿**。宋樂平塔前鄉下徐村人。熙寧八年生，崇寧二年癸未科進士及第時，年二十八。五年丙戌科武舉廷試第一，衡幼好文武。其得武狀元，朝廷以衡為右班殿直，掌上之護衛。既而，出知晉寧軍吳保寨，累擢為江東提刑，掌地方治安。後復為江東西路廉訪使。紹興二十六年，衡卒於家，年八十一。衡善文，所著《雜箸》三十七卷。清名儒陸心源輯之《宋詩紀事補遺》，收有其作。
分類:宋列傳
醚

**醚**，官品也，醚官能團為徵，乃氧原子接烷基、芳基於兩端者也，通式R–O–R'。醇酚羥基之氫者，代之以烴基，亦為醚也。醚者，蓋分對稱、不稱兩類。氧之左右烷基同者，為對稱醚，乙醚者（CH3–CH2–O–CH2–CH3）為之；異者，不稱，甲乙醚（CH3–O–CH2–CH3）為之。

乙醚者，常用之醚也，為有機溶劑、醫用醉藥，多以醚直呼之。醚類合質，有機、生物化學多用之，亦可為糖類、木質素之接段也。
埃拉伽巴路斯

縮圖
**埃拉伽巴路斯**者，羅馬皇帝也，瑪伊莎之外孫，其貌甚美，而性淫暴不道。西元二一七年，時年十三四，馬克裏努斯父子弑帝踐祚。瑪伊莎稱埃拉伽巴路斯乃先帝所生，眾見其乃少年祭司，仪表秀美，欣然而擁之為帝，遂殺馬克裏努斯父子。 

時二一八年也。帝於道迷於聲色，故元冦雖誅，而不至都。帝詔人繪其形，傳示至元老院，眾睹帝服异族之袍，黑髮，膚色紅白，似傅粉也。貌類於女郎，皆歎息不已。

後帝親禦其車，車有六馬，皆白色，入城正位，時二一九年也。帝奉異國太陽神，於祭用夷人樂舞，服夷人袍，盛香料。而不尊羅馬諸神，眾遂惡焉。帝又為人好色，數易皇后，嘗娶女祭司阿奎利亞薩薇拉 ，當眾與孌童攜手相顧。有奴隸希洛克勒斯貌美，以金髮見寵於帝。帝自謂希洛克勒斯妻，喚希洛克勒斯為夫，常與之並行，值祭，帝吻希洛克勒斯於眾前。又與男子左迪卡斯成婚。

帝既迷於酒色，好用春藥。嘗於宮內罝室，於門前裸體，其狀如妓女，呼過道者來，其聲柔而悅耳。凡來者皆與帝戓帝左右交合，而收其財。嘗與左右爭，謂與其交合者眾於左右，得錢多於左右。

帝好女裝，喜人唤其女王或妻。又遍尋醫者，欲變性為女子。好妝扮以增其美。

及至二二一年。瑪伊莎見帝無狀而不得眾望，思擁帝族弟亞歷山大代之，先是，瑪伊莎作謠稱亞歷山大為帝所生，遂教帝認為養子，而後封為太子。太子為人寬仁，而深得眾心，眾見其性異於帝，甚擁戴之。帝見其狀而不悅，心懷忌妒，疑眾愛太子，遂廢太子。眾怒焉，帝迫而複立其為太子。

明年，帝欲試眾，稱太子已死，眾謂太子必為帝所害也。遂聚眾宮門欲弑帝。帝遂喻太子出宮見眾，眾見太子，無不大悅，而無視於帝，帝望之不悅。詔左右殺聚眾者。左右倒戈，欲弑帝，帝欲走，中劍被弑，享壽十八。

太后抱帝，左右遂弑太后，解帝衣，裸其玉體示眾數日。棄帝屍於臺伯河，盡誅其情人，立太子為帝。

## 據
*愛德華·吉本《羅馬帝國衰亡史》
分類:羅馬皇帝本紀
秦論

**秦論**，大秦人也，營商為業。羅馬皇帝亞歷山大時，東遊至吳國交趾。

時值吳黃武五年也。交趾太守吳邈遣送詣吳大帝。

大帝問方土謠俗，論具以事對。

時諸葛恪討丹陽，獲黝、歙短人，論見之曰：「大秦希見此人。」

大帝以男女各十人，差吏會稽劉咸送論，咸於道物故，論乃徑還本國。

分類:羅馬帝國列傳
繆嬴

**繆嬴**，秦襄公之妹。秦仲二十三年，其祖秦仲為犬戎所殺，兄世父率兵伐西戎，立其弟開為太子。時秦國弱，狄戎力強，襄公即位初，嘗以其妹繆嬴嫁與戎人豐王為夫人，以離間戎人，此即古之聯姻也。

分類:秦列傳
徐衡大經

**徐衡**，字**大經**，陝西岐山縣倉頡廟人。族兄仁彌留之際，授以百金以養孤遺，歷盡艱辛之，養子長成，如數以金還侄。明嘉靖十九年，中舉，授高唐州知州。

境內饑饉，其以己之俸金，賑恤饑民，乃活數千人。漕汛使水繁興，舟楫多阻。衡率民鑿渠散洪，夜守河至三月有餘，至漕運通。後為應州知州，時蒙古俺達汗一部圍應州，其守禦有方，卻敵而全其城。其清廉，勤於事務，遂日勞致疾，致仕歸家。鄉人以喪、疾、貧等，告貸無門者，均與銀錢，以資費用。著有《奧山詩意》，從修嘉靖《岐山縣志》。

分類:明列傳
劉宰

**劉宰**，字**平國**，號**漫塘病叟**，鎮江金壇人。宋乾道三年生。
## 傳
紹熙元年舉進士。歷州縣，有能聲。尋告歸。理宗立，以為籍田令。遷太常丞，知寧國府，皆辭不就。端平間，時相收召譽望略盡，不能舉者僅宰與崔與之。隱居三十年，於書無所不讀。嘉熙四年卒，朝廷嘉其節，諡曰**文​​清**。宰為文淳古質樸，有《漫塘文集》三十六卷，《四庫總目》又作有語錄，並傳於世。
## 詩作
*《次王兄韻二首》
*《碧雲即事》
*《長林場海邊道上》
*《答王虞卿邀遊山》
*《發紹興》
*《馮心嶺》
*《代挽前人二首》
*《丁亥冬感懷寄趙章泉三首》
*《代柬寄當塗大夫王去非》
*《東陽道旁涵碧亭》
*《崇禧夜坐》
*《次劉聖與遊土山韻》
*《次樂與小兒啖虎脯篇》
*《和丹陽徐文度令君》
*《訪陳廷瑞有感》
*《野有犬》
*《開禧紀事二首》
*《嘲啼鳥》
*《酬陳子與》
*《酬傅老》
*《次韻蘇明仲》
*《答王去非覓柳栽》
*《代柬促陳居士歸》
*《代柬答徐監押》
*《代柬寄王去非》
*《代柬蘇僉》
*《代柬謝袁兄》
*《悼里中百歲張翁》
*《得軒即事》
*《東西罔諸李謀复宏詞墓》
*《東陽道中聞杜鵑》
*《冬日即事》
*《讀公孫弘卜式兒寬傳》
*《讀韓詩和其韻》
*《讀樓獲傳》
*《讀蘇武傳》
*《讀衛青傳》
*《奉酬陳居士》
*《奉酬敬亭石隱君》
*《感春》
*《過剡溪》
*《過尤溪》
*《和陳倅校書惠詩》
*《和陳校書祈雨有應》
*《和陳校書生孫》
*《次韻謝范黃中運管二絕》
*《答鍾元達覓藉栽二首》
*《代挽趙工侍湯氏人三首》
*《次李秀喦鶴不溪四詩韻》
*《代梁總挽鄭舜舉侍郎四首》
*《賦陳太史所築凌雲亭四首》
*《北固山望揚州懷古》
*《碧雲即事》
*《代賦壽寧宗潛邸》
*《代柬寄張端衡》
*《代書答龔楚州》
*《代譚與可謝石大夫鄉飲酒》
*《代邑士上趙百里》
*《讀張氏義莊畫一寄持甫輅院》
*《奉酬友人登多景樓見懷》
*《奉送諸兄謁府》
*《癸未寄王甥》
*《過蘭亭》
*《和柴監》
*《次姜君玉韻且駕北固新居》
*《代柬答合淝蘇刑曹兼呈淮西帥同年趙寶謨二首》
*《和傅侍郎鹿鳴宴韻二首》
*《和淮漕八月十四夜月詩二首》
*《代李居士謁王去非制干三首》
*《病鶴吟上黃尚書》
*《奉送符伯壽尉太平》
*《代賦三十韻呈李果州》
*《傲將軍歌贈周叔子馬帥》
*《跋趙憲唐率更千字文跡》
*《代同遊者賦宿雲軒呈李果州》
*《觀瀑布圖》
*《過司徒墓》
*《和陳倅田婦刈麥韻因解嘲》
## 引據
*《宋史》
分類:宋列傳
自然對數

**自然對數**者，對數也，以歐拉數爲底，底計有：

e=\lim_{n\to\infty}\left(1+\frac{1}{n}\right)^n=\sum_{n=0}^{\infty}\frac{1}{n!}=2.7182818284......

## 表

## 式
\ln(a) +\ln(b)=\ln(ab)反之亦然

\ln(a)-ln(b)=\ln(\frac{a}{b})

\ln 1=0

\ln e=1

\ln a^n=n\ln a

\log_{a}b=\frac{\ln b}{\ln a}

\lg n=\frac{\ln(n)}{ln10}

a^n=e^{n\ln a}

\ln n=\ln\frac{n}{n-1}+\ln{(n-1)}=2\sum_{k=1}^\infty[\frac{1}{2k-1}(\frac{1}{2n-1})^{2k-1}]+\ln(n-1)

## 對數運算
由指數函數可知

\log_{a}{N}=x|_{a^{x}=N}

\log_{a}1=0

\log_{a}{a}=1

a^{\log_{a}{N}}=N其對數恒等式也，其至用也，可證對數運算，見其下

\log_{a}{M}+\log_{a}{N}=\log_{a}{(MN)}

設m=\log_{a}{M},n=\log_{a}{N},則

a^{m}\cdot a^{n}=a^{m+n}

由對數恒等式可知

MN=a^{m+n}

m+n=\log_{a}{(MN)}

即\log_{a}{M}+\log_{a}{N}=\log_{a}{(MN)}

\log_{a}{M}-\log_{a}{N}=\log_{a}{\frac{M}{N}}

設m=\log_{a}{M},n=\log_{a}{N},則

a^{m}\div a^{n}=a^{m-n}

由對數恒等式可知

\frac{M}{N}=a^{m-n}

m-n=\log_{a}{\frac{M}{N}}

即\log_{a}{M}-\log_{a}{N}=\log_{a}{\frac{M}{N}}

其亦有其推論

\log_{a}{N^{m}}=m\log_{a}{N}

對數之易底公式

\log_{a}{b}=\frac{\log_{c}{b}}{\log_{c}{a}}

證：令\log_{a}{b}=m，则

a^m=b

\log_{c}{b}=\log_{c}{a^{m}}=m\log_{c}{a}

則m=\log_{a}{b}=\frac{\log_{c}{b}}{\log_{c}{a}}=\frac{\log_{c}{a^{m}}}{\log_{c}{a}}=\frac{m\log_{c}{a}}{\log_{c}{a}}=m

故\log_{a}{b}=\frac{\log_{c}{b}}{\log_{c}{a}}

推論

\log_{m}{n}=\frac{1}{\log_{n}{m}}

\log_{a^m}{b^n}=\frac{n}{m}\log_{a}{b}

e^n=10^{\frac{n}{\ln 10}}

對數製表公式之證明

求證\ln 1=0,\ln n=\ln\frac{n}{n-1}+\ln{(n-1)}=2\sum_{k=1}^\infty[\frac{1}{2k-1}(\frac{1}{2n-1})^{2k-1}]+\ln(n-1)

證明

\ln(1+x)=x-\frac{x^{2}}{2}+\frac{x^{3}}{3}-\frac{x^{4}}{4}+\cdots

\ln(1-x)=x-\frac{x^{2}}{2}-\frac{x^{3}}{3}-\frac{x^{4}}{4}-\cdots

\operatorname{arth}{x}=\frac{1}{2}\ln{\frac{1+x}{1-x}}=x+\frac{1}{3}x^{3}+\frac{1}{5}x^{5}+\cdots=\sum_{n=1}^{\infty}\left[\frac{1}{2n-1}x^{2n-1}\right]=\sum_{k=1}^{\infty}\left[\frac{1}{2k-1}x^{2k-1}\right]

令\frac{1+x}{1-x}=\frac{n}{n-1}，則

(n-1)(1+x)=n(1-x)

x=\frac{1}{2n-1}

\ln\frac{n}{n-1}=2\operatorname{arth}\frac{1}{2n-1}=2\sum_{k=1}^{\infty}\left[\frac{1}{2k-1}\left(\frac{1}{2n-1}\right)^{2k-1}\right]

故原式得證
伯嬴

**伯嬴**，楚平王后，以貌美傾人。平王二年，太子建年十五，尚未娶妻。平王為太子聘秦嬴為夫人，使費無忌至秦迎之，費無忌見嬴氏美艷，及嬴氏至郢都，費無忌勸王自娶。王好色，不顧倫常，自娶嬴氏為夫人，生子曰軫。後平王欲立軫為太子，乃殺伍奢一門，唯子胥奔吳。子胥為吳王闔閭用之，子胥欲仇血恨，從吳滅楚。昭王十年冬，吳師入郢，始燒殺擄掠，淫虐后宮。闔閭見伯嬴美艷，意欲淫之，為伯嬴所責，誓死不從，吳王無奈，遂出楚宮。有申包胥於秦惠王宮門外號哭數日，為惠王所感，遂移兵會合楚師伐吳，加以吳亂，闔閭率軍退之，昭王還宮，伯嬴為眾人所贊。以其勸王不殺被姦之妃，尤為眾仰，常從楚國事。

分類:楚世家
分類:秦列傳
酯

**酯**，官品也，併醇、羧酸者，酯效所生也。有羥基（-OH）者，烷基（-O-）代之。甘油酯者，併甘油、脂肪酸所得，生物學所重，為脂類，動物脂肪、植物油多有之。低質者，多為香精，精油、外激素有之。又有磷酸酯，乃脫氧核糖核酸之架。硝酸酯若硝酸甘油者，性暴，為炸藥，別有聚酯塑料，其單體接之以酯也。

夫除羧酸酯者，又有併含氧酸，為硝酸酯、硫酸酯也。
吊橋

**吊橋**，乃可動橋，護城河多用之，若城外有警，則可起橋以斷其路。大明吊橋，檜槐製之，並以鐵環鐵索，混繩繫於城樓。

## 考
三疊紀

**三疊紀**，地鑛之紀也。其序介乎二疊、侏羅之間，實肇中生代之端。起於距今二億五千萬載，迄乎二億載方終。起訖之際，皆逢造化大劫，百昌夷滅。雖有巖石昭灼可考，然始終確期尚難定指，其參差或在數百萬載上下。

西曆一八三四年，西儒阿爾伯提始立此名。蓋中歐之地，多生白堊岩與黑層岩，其間夾峙赤石，重壘有三，故號「三疊」。今人推尋理致，復細析之，以為亞層。

其有赤砂岩者，乃昔時氣候燠燥之徵也。當此之時，天時向暖，地無凝冰，兩極鎔泮。天下之陸，渾然為一，故海澨短促。斯紀近海沉積之跡甚鮮，徒西歐有之。由是考訂分層之法，多仰察伏礁化石以定。

斯紀之初，值劫火之後，氣運更始，故物類孳生，多有變態分化。海中始見六放珊瑚，陸上漸萌乳獸之屬，而巨龍、飛龍之類，亦皆發軔於斯矣。
坤輿圖說

**坤輿圖說**，清南懷仁撰。懷仁，西洋人，康熙中官欽天監監正。是書上卷自《坤輿》至《人物》，分十五條，皆言地之所生。下卷載海外諸國道裏、山川、民風、物產，分為五大州，而終之以《西洋七奇圖說》。大致與艾儒略《職方外紀》互相出入，而亦時有詳略异同。案東方朔《神異經》曰：「東南大荒之中有樸父焉，夫婦並高千裏，腹圍自輔天初立時，使其夫婦導開百川。嬾不用意，謫之並立東南，不飲不食，不畏寒暑。須黃河清，當複使其夫婦導護百川」云云。此書所載有銅人跨海而立，巨舶往來出其胯下者，似影附此語而作。又《神異經》曰：「北方層冰萬裏，厚百丈，有磎鼠在冰下土中焉。形如鼠，肉重千斤。可以作脯，食之已熱」云云。此書記此物全與相合。又周密《癸辛雜識》曰：「西域有沙海，正據要津。其水熱如湯，不可向邇。此天之所以限華夷也，終古未嘗通中國。忽一日有巨獸浮水窒，其骨長數十裏，橫於兩涘，如津梁然。骨中有髓竅，可容並馬。於是西域之地始通中國。謀往來者每以膏油塗其骨，懼其枯朽而折，則無複可通故耳」云云，此書記。此事亦全與相合。疑其東來以後，得見中國古書，因依仿而變幻其說，不必皆有實迹。然核以諸書所記，賈舶之所傳聞，亦有歷歷不誣者。蓋雖有所粉飾，而不盡虛構。存廣异聞，固亦無不可也。

## 據
*四庫全書總目提要《坤輿圖說》卷二（內府藏本）
橋

[縮圖|300x300像素|[金門大橋]]
**橋**，乃跨谷、過路、越海之構，從高架接兩岸之路，以便車舟行人路通。「橋」者，喬木也，砍之，則可置於川而連兩岸，為獨木橋也。又有可動橋若吊橋者，可容巨舟過之。

橋者，所以越障礙也，可助道路轍軌、管道電纜過障。障者，有自然曰川、峽、谷，又有人為構造曰高速公路、轍路也。
小行星序號

**小行星序號**，序以小行星、矮行星也，國際天學聯會、小行星中心序之。序號格式有三，其一，按覓序配以字號；其二，知軌而授以編號；其三，覓人所定之名、暫名，語法者，乃`(數) 名`，若(五萬) 創神星 、(九零三七七) 塞德娜；括號可略之，記五萬創神星、九零三七七塞德娜，天學家、學報可自案定之。從實者，編以數字，則可明辨諸星，利編目、詞條，故多用之。

自覓有伽利略衛星，小行星之衛皆以羅馬數字示其名，若(八十七) 林神星 I 羅慕路斯也。 

彗星者，中心別有系統名之。

## 史
一八五一年，有覓小行星十五，多符之。符號愈繁，又需手繪，遂用數字、文字替之，又以覓日序之。迨小行星迅增之時，舊規乃修。

後從簡，列號，名隨之，若(四) 竈神星，又有去括號四竈神星。別有獨列號者「四」、四，竈神星諸類，一九四九年，終紛亂也。

獨冥王星者，不從覓序序之，因覓得之時，稱曰行星，不序之。二〇〇六年，天文大會議決，復歸矮行星者，賜序一三四三四零。

## 攷


## 他典
* IAU FAQ on minor planets
* MPC explanation of provisional designations
* Dr. James Hilton, ''When Did the Asteroids Become Minor Planets?''
冥衛一

**冥衛一**名**卡戎**，或作**凱倫**、**查龍**，冥王星之衛星也。處柯伊伯帶中，質當諸冥衛之冠。一九七八年，美天學家克里斯蒂，仰觀天象，始察其跡。逮二〇一五年，新視野號臨之以探，遂得詳其狀。

其徑六百公里奇，約當冥王之半，其軌迫冥王，質心落於冥外，非若它衛星之繞主也，故或以雙矮星系視之。上多覆冰，間有深壑峻谷。

自其見錄於天官，學者始知海外天體，亦有衛從，非盡孤懸太虛。新視野號察其有丹霞之域，世人異之，或謂氨與水冰相激而就，然其詳猶待後考。
小行星帶

**小行星帶**，略云**主帶**，處日局火木軌間，眾以小行星。小行星者，金、石所構之繞日細星也。此帶星繁，或有星五十萬餘也。

主帶者，上古星子所生。星子欲成行星，卻有歲星引力，不成，又使星子互磕而碎，後有攝動共振於歲星。遂安軌也。處共振距離之小行星者，將速撤而不留星，乃柯克伍德空隙也。

主帶窺至久者三星，曰智、婚、竈；至大三星者，智、健、竈也，徑皆逾四十萬米；矮行星者獨穀神也，徑蓋九十五萬米；别星俱小，又有諸塵。雖有眾星，而質稀幾，飛船可過之無恙。小行星者，按色按質而類三，曰碳質、矽酸鹽 、金也，撞星又可生族，曰小行星族，其星色、軌類，又生黃道光之塵也。
貧金屬

**貧金屬**，又云**它金**，週期表p區金屬也。較諸過渡者，其電負更甚，熔沸乎低溫，益軟。較同週主族，熔沸點為高矣。又區分以**[[類金屬]]**也。

貧金屬者，非公會官出，唯多囊以鋁、鎵、銦、錫、鉈、鉛 、鉍者。間有類金者歸此，曰鍺、銻 、釙也。而鉨、鈇、鏌、鉝者，化性或近貧金，然未有多量以究之。
灣仔

**灣仔**，嘗謂**下環**，處港島灣仔區西，東起堅拿道，西至軍器廠街，南至寶雲道之地。

英佔港島以先，灣仔已為人所居，主漁業。後，英置以殖民地，遂居聚華人，為香港先進動之地，亦嘗為港英政府軍兵根地。今為商賈區，眾有舊宅，有市區衰老之象。

灣仔者，常居者十萬餘，通勤上直上堂者六十萬餘，乃多往來之地。蓋因集住、賈、購、樂於一地，又鄰賈地中環、購區銅鑼灣，故車馬大需。集有港鐵、公車、御車、電車、渡輪矣。別有高樓地標若中環廣場、會展者，為客之景點也。

## 往來
要道：
*告士打道
*香港仔隧道
*堅拿道天橋
*黃泥涌道天橋
*軒尼詩道
*莊士敦道
*駱克道
*灣仔道
*皇后大道東

港鐵：
* 港島路：灣仔驛
* 東鐵路：會展驛

義輿：
* 九巴、新巴、城巴、越海廂車、逾界廂車、夜行義駕
* 綠御車
* 綠夜行義駕
* 電車
* 渡輪
維基大典星

**維基大典星**者，游星也，行於天帶中。烏克蘭安德魯紹夫卡星垣於二〇〇八年覩之。五載，名曰維基大典星。
## 發覩
是星也，安德魯紹夫卡星垣所觀，先是已得星九十有餘矣。八月二十五日始覩，越一夕復察，因暫號曰二〇〇八年丘蛤廿四。九月六日，推算其軌，始知法、美觀天者，嘗見斯星。二〇一一年，定其序。其質未詳，或金石之合體乎。
## 命名
二〇一三年正月，定名「維基大典」，十七日載於《小行星通報》。議名者，安德魯也，任烏克蘭維基媒體理事；垣長尤里薦名於會。
太微官序言曰：
維基大典者，網上群書也。無拘無束，不立版權。海內文士共撰焉。創於二〇〇一年，歷十有一載，為天下第一書府，網中莫與京者。收寰宇方言二百七十，群編纂者共護之。
事聞於月末，適烏克蘭文維基大典九歲之辰。
## 考
柯伊伯帶

**柯伊伯帶**，又云**古柏帶**、**凱伯帶**，處日局海王星軌外黃道面，遠日三十天文單位，眾以小行星也。美天學家倫納德首論之，十年有數，柯伊伯證之。此帶類乎小行星帶者，而較之頗巨，寬廿倍、重乎二十至二百倍於主帶也。又如主帶，多有小天體、日會所生遺跡也。小行星者，多為金、石所構，然此帶天體，多有冰凍化散之質，多謂之「冰」，若有甲烷、氨、水也。今有矮行星三，曰冥王、曰妊神、曰鳥神也。日局衛星，或生乎此，海衛一、土衛九者，蓋源於此，而有行星擄之為衛矣。

柯伊伯帶者，去日四、五十天文單位，低軌傾角。昔皆以為空，是為日局之盡也。實有諸冰封微星，徑有數千、數百萬米者也。此帶源由結構未明，有論其源乃自原行星盤之殘碎，互引而磕，欲成行星不成，終得此帶。日風、諸質降速於此。

時人間有謬之，以其為日局之界，唯帶外有奧爾特雲，綿延兩光年。柯伊伯帶者，短週期彗星猶哈雷彗星者所始。自冥王有察，有天學家欲除其行星之名，其積又近乎此帶小行星者，迨二十世紀末，有議列其為小行星也。二〇〇六年八月，天學大會除其名於行星外，歸矮行星與穀神、鬩神也。

柯伊伯帶者，非奧爾特雲也，後者遠日有千倍之上也。柯伊伯帶、離散盤、並奧爾特雲天體也，皆為海王星外天體也。冥王星者，積冠柯伊伯帶也，又有鬩神星，處離散盤也。
## 攷
二〇四八

**二〇四八**，單人電腦遊戲也，可線上、移動端玩之。二〇一四年三月，義大利人奇鲁利所製，時年十九。溜以方塊，併得方塊「二〇四八」者勝。時人玩之以癮，風行一時，一周之內，訪客逾四百萬矣。

初，方塊有二，或「二」或「四」。凡有上下左右所動，則至一邊，又有方塊現，非「二」則「四」。溜時，若同數者鄰，合而為一，兩數相加，成一方塊焉。得方塊「二〇四八」者勝，動彈不得者負。

## 見
*三！，月餘前成，遊藝極似。

## 考

## 連結
* 二〇四八遊戲官棧
* 二〇四八原始程式碼
秦嬴

**秦嬴**，魏大夫，見魏文侯所使，弒晉幽公。亦誅秦嬴。

## 引據
《竹書紀年》

分類:周列傳
徐簡

**徐簡**，初諱**簡簡**，字**文漪**，清浙江嘉興人，休寧吳璵副室。檇李詩系曰徐簡為新安吳於庭副室。吳璵遊粵，留文漪於吳門，或曰其後歸楊中翰。王端淑評其詩：輕清婉轉，無一率筆。而朱彝尊《靜志居詩話》謂其曰：緣情有餘，風格未老，然亦閨中之秀。

## 作品
*《宮詞》
*《西樓子》

## 引據
《靜志居詩話》

分類:清列傳
金禮嬴

**金禮嬴**，一作**禮瀛**，字**雲門**，號**五雲**、**東橋**、**雲門女史**、**會稽內史**，自號**昭明閣女史**，一曰**昭明閣內史**，山陰人，晚居錢塘。清乾隆三十七年生，嘉興王曇繼室。幼嫻翰墨，夫婦以詩、書、畫相議，志趣高遠。王曇嘗自撰門聯云：家中有碧水丹山，妻太聰明夫太怪；門外省青磷白骨，人何寥落鬼何多。

禮嬴性喜佳山水，吳越幽勝之區，探索殆盡。故其畫得遊覽之助為多。傭筆自給，求者踵至而畫益工。凡人物、仕女、界畫樓室、山水、花卉，悉能匠心獨出，妙奪古人，尤精畫佛，莊嚴妙麗。得者寶之。畫梅亦妙。書宗晉、唐，兼工漢隸，詩多清靈淒婉之致，著有《秋紅丈室遺詩》。嘉慶十二年卒，年三十六。

## 作品
### 詩作
《舟泊莫涇拓東坡三過堂詩》

### 畫作
*《花鳥》
*《仿唐子畏仕女》
*《楊柳鳴禽》
*《觀音造像》
*《橫波梅影圖》

分類:清列傳
成人主義

**成人主義**者，年長者以年幼者不自及也。年長者損年幼者之心思、言行，謂之「幼稚」；自智其心思、言行，謂之「成熟」。成人主義，或以情感爲源，或以文化爲源，或以體制爲源。成人主義非獨父母有之，師者、警察、精神治療師、審判官等，凡力過年幼者，皆可有之。其等濫使其力，爾年幼者無衛己之機。年長者尊長抑幼，或不憚以嚴律嚴刑錮年幼，多為期無異。學者謂云，成人主義恐增代溝，而滋恐年幼之情。

分類:群
徐僑

**徐僑**，字**崇甫**。南宋義烏靖安里龍陂人。善理學。中年致仕歸里，在孝馮祠旁創東岩書舍，傳講學凡十七年，以博學、剛直、顯達而煊赫於世。

紹興三十年生，淳熙十四年進士及第。在江西上饒主簿時，學於朱熹，朱子稱其曰為**明白剛直士**，賜其書齋名曰**毅齋**。後，除紹興、南康司法，以丁憂去官。寧宗開禧二年，服闋還臨安。宋丞相史彌遠欲與金人議和，徐僑上疏力陳和議之患，陳辦之策，不忤權貴，為人稱頌。朝廷授嚴州推官。嘉定七年，又改刑、工部架閣文字等職。十年，授安慶知府，撫卹百姓，訓練士卒，以抗金人。紹定六年，宋廷用忠臣，封徐僑為寶謨閣江東提刑，遷秘書少監改太常少卿，徐僑均以老辭，不肯到官。後宋理宗召其侍講，又兼國子監祭酒、國史院編修、實錄院檢討官。以與宰相相左，徐僑固請致仕回鄉，宋理宗思其不適，乃許其致仕。嘉熙元年薨，年七十八。宋理宗賜諡曰**文清**，葬五雲山之南麓。徐僑學富，朱元龍、康植、王世傑、朱中、龔慶元、葉由庚等皆其門人。所著有《讀易紀》三卷，《續史紀詠》一卷、《雜說》一卷、《文集》十卷，皆不存。唯存《毅齋別錄》一卷。

分類:宋列傳
蒼天航路

《**蒼天航路**》，漫畫也。韓人李學仁編劇，日人王欣太畫圖。平成六年連載。至十年，李學仁病故，而後王欣太撰文。十七年，畢撰。廿一年而為動畫。

漫畫主述曹操。言漢室不幸，遭操用計，使人四處示文曰：蒼天已死。致黃巾之反。靈思皇后不欲立劉協，以乳房弑靈帝於床，立太子辯為帝。帝與協爲張讓所劫，而逢董卓，救而還。後劉協等見后，后曰：汝救吾兒，而欲以何賞之？財也？寶也？答曰：以目視何，以何賞之。

后見其目視己，引其入宮，協遂烝后，后與協雲雨，協遂弑后。董卓立協為帝，操脫走，招合眾桀，及董卓亡，操挾帝遷許，遂與劉備、孫權三分漢朝，建魏國。

分類:平成漫畫
分類:平成動畫
巴迪之基礎教學

《**巴迪之基礎教學**》者，電子遊戲也。佯稱教學遊戲，實為恐怖遊戲。一九九〇年代，每有教學遊戲，拙劣不堪，作者作《巴迪》以譏之。

## 其事
戲者操縱某學生。生就某學校，遇某數學教師，自謂巴迪者。生受其禮遇。巴迪命學生集七筆記本，試釋筆記中題目。然其中有題，不免無解。學生有誤解，巴迪則怒持木尺以為夏楚，追殺學生。誤解愈多，巴迪愈怒；巴迪愈怒，步愈疾。學生須防巴迪而全其命。然學校兇險，復有校長，有跳繩之女童，有名一等獎等各顯其通以擾學生。凡此種種，不勝枚舉。學校有各寶器，可暫解性命之憂。若生集七筆記本并解其題，巴迪之聲變，其聲刺耳，狂言學生難逃其學校。學校有三僞門，然戲者需盡入之，而後真門方現。然巴迪步已至至疾，學生歷辛苦，終逃出學校。

## 其人
巴迪者，學校之數學教師也。或謂之實董此校。初顯其彬彬有禮，然有誤解，輒怒而持木尺以為夏楚，追殺學生。巴迪有順風耳，每開關門，聞其響動，便知生之所在。

校霸者，若遇學生，則強取其一寶器而放行。若學生無寶器，則不予通行。

校長者，自謂某學校之管理者也。樂於督「不良行為」，復因之遣學生就辦公間，以為禁閉。若睹校霸淩學生，則遣校霸，以為禁閉。

跳繩之女童者，似學校之女學生也。若遇學生，則強邀其共玩跳繩戲。學生須盡躍，方可通行。

藝術品者，似學校之藝術品也。有妒心，不容筆記本多於他者。若學生筆記本少焉，則相安無事。若學生筆記本多焉，每遇學生，則傳送學生共巴迪之初始位置。

分類:電腦遊戲
伏臨

**伏臨**，亦稱之**爬行者**，乃《礦藝》幻設之異獸，亦爲此戲之標幟。

## 釋名
此物之正譯，初爲**爬行者**，然遊者多以音呼之曰**苦力怕**，或曰**苦力帕**。迨版本更迭至「䎕䎕羣蜂」，司譯者遂以**苦力怕**爲正譯。及至西元二〇二一年，礦藝增設文言本，乃定名曰**伏臨**。

## 形貌
其狀亭亭如柱，膚翠而間白，面目與四足皆烏。玩者咸以爲其貌可憐。

## 稟性
### 化生
此獸遍生於主界幽暗之所。

### 行止
此獸行步無聲，白晝曝於烈日亦不自燃。

若遇人，則趨前自爆，此其㦻人之法也。及近人身，其體明滅而臌脹，發嘶嘶之聲，轉瞬輒爆。既傷人，復隳毀四周之凷。是以遊者多畏其毀壞廬舍；人若引避，則窮追不捨；若遭他獸相犯，必捨人而先報之。或以燧石引發，亦能猝爆。

然此獸唯惧貓，每見之，輒兦走。

### 所遺
玩者殛之，可得火藥；間或遺落唱片、獸首，然極罕見也。

## 變種
有一變種，乃遭雷擊而化者，號曰**雷伏臨**。形貌似舊，然有青暈縈繞其身。自爆之威，倍於原種。

## 緣起
昔創作者欲作豚形，誤淆高長之度，遂成此貌。創作者奇之，乃賦以綠膚，此即伏臨化生之始也。

## 據
徐有功

**徐有功**，諱**宏敏**，字**有功**，唐洛州偃師人，祖貫山東郯城人。徐有功為國子監博士徐文遠之孫。

## 傳
貞觀十四年生。舉明經，累轉蒲州司法參軍，紹封**東莞縣男**，人爭為用。載初元年累遷司刑丞，為政平恕，前後濟活數十百家。轉郎中，竟坐免官。後三年復為武后授左台侍御史，遠近皆欣然相賀。有功嘗上疏論司法衍失。先後為法吏，不以私害公，強諫枉死者，三經大辟，而執志不渝，武后重之，酷吏由是少哀。久之，轉司僕少卿。長安二年薨，年六十二。時人論曰：今有功斷獄，世無冤人。

## 名言
爾所言者私忿，我所守者公法，不可以私害公。

## 作品
*《論天官秋官及理匭愆失表》
*《駁郭奉一論蘇踐言等處絞奏》
*《駁論徐餘慶處斬奏》

## 引據
*《舊唐書》
*《新唐書》

分類:唐列傳
全國人民代表大會

**全國人民代表大會**，簡稱**全國人大**。中華人民共和國之最高國家機關也，行掌立法、决定、任免、監督大權。常設人民代表大會常務委員會（縣級以下之行政區不設之），於不能會時代行其職。組成人員為人大代表，五年一届，皆以選舉產生。

中
二一七年

## 大事
*馬克里努斯父子弑其君，自立為羅馬皇帝。
*四月，曹操設天子旌旗，出入稱警蹕。
*六月，魏以軍師華歆為御史大夫。
*十月，操加冕十有二旒，乘金根車，駕六馬，設五時副車。
*劉備率諸將進兵漢中。
*冬，中華有星孛于東北。
*是歲中原大疫。

## 生
*王元姬
*賈充

## 歿
* 公曆二月十七日：王粲，暨春正月二十四日戊申
*卡拉卡拉
*魯肅
*陳琳
*應瑒
*劉楨
*司馬朗

## 引據
鯀

**鯀**，**姒**姓，字**熙**，**有崇**氏，帝顓頊之孫。

## 傳
鯀，大禹父，为崇伯，嘗治水九年，以拯下民，有功焉。或曰，以鯀與堯之子丹朱、舜爭帝，敗，堯放之羽山；一曰帝令祝融殺鯀於羽山。

## 引據
*《吳越春秋·越王無餘外傳》
*《史記·夏本紀》
*《山海經·海內經》
*《國語·晉語八》
*《左傳·昭公七年》

分類:夏本紀
分類:華夏神話
康茂德

縮圖
**康茂德**者，馬可奧勒留之子也，西元一六一年生，是年其父君臨羅馬。康茂德有二兄，皆早夭，年及五歲，封太子，長至十六歲，拜將，年十七踐位為帝。一八一年，帝有一姐，為皇后，名魯琪拉，素嫉帝，使人刺之，而未成，帝知乃后所為，放后於卡普里島，傾之，帝弑后。帝好遊獵，寵信奸佞，而不理政務，詔其臣佩倫尼斯司之。
一八四年，不列顛以普裡斯克庫斯反，佩倫尼斯平之，有佞臣克裏安德誣其不忠，帝遂殺之，使克裡安德代其職。
一九零年，六月，克裡安德為政不稱，擅用予民之麥，民遂變，帝窮逼降詔，殺克裡安德。一九二年，十二月，帝於浴場被刺，蓋帝無道，失眾心焉，有女子瑪琪亞，下毒於帝，毒未發，有男子納爾奇蘇斯，勒帝項，遂崩，壽三十二。

分類:羅馬皇帝本紀
諾福克島

縮圖|諾福克島所在
**諾福克島**屬澳洲，新南威爾斯省轄之。方圓可三十四點六平方公里。

至西元二〇〇九年七月，口二千百四十一人。多英國人後裔，自皮特肯群島來。餘者，澳洲、新西蘭、玻里尼西亞之人。全島居民，什八為澳洲公民。百分之十六，則新西蘭公民。奉英語爲雅言，居民亦操諾福克語。居民奉基督教者，百分之七十一點五。治所在金石城。

自西元一九七九年，至二〇一五年五月，是島曾自治。
分類:澳大利亞地理志
傳說之下

《**傳說之下**》，電玩也，美國之福克斯託比製。其風以復古見稱，一類昔日八位元諸作。遊戲之大部，皆福氏之獨力。惟有數圖，付他人畫之。或謂遊戲受地球冒險系列、馬力歐與路易吉系列、東方計劃、英國喜劇憨豆先生之啓。

## 其事
初，天下人類與怪物共存。然人類以怪物非我族類，引戰于怪物。怪物終爲人類所敗，人類逐怪物于伊伯特山巨洞內，并以封印之術囚怪物于其中。某年月日，有稚子登伊伯特山，墜于山頂巨洞，然不死。遂前行，遇一能言之花。花自謂小花，欲贈「友誼顆粒」，實陰欲奪其魂，終以花瓣紛飛，圍而殺之。忽有火球，擊飛小花。又有羊怪，自言其爲遺蹟看守托麗爾也。托麗爾恐稚子形單影隻，易處危難，故細述遊戲法則。托麗爾欲留人類，恐其爲地底之王艾斯格爾所殺。

人類終離托麗爾而尋王之城。唯王之城有出地底之徑，爲障所阻。人類遇諸怪物于其途。如骷髏杉斯及帕派瑞斯、皇家衛隊長安黛因、皇家科學家艾菲斯、艾菲斯所制機器人電視主持人鎂塔頓。人類終於王之城新居再見杉斯。杉斯自言其審人類之等級及經驗值并釋其意。

屠殺線者，乃戲者操縱稚子盡戮所遇怪物并得至多經驗值也。方稚子近王之城，杉斯阻之，然終爲其所殺。稚子近王，王未及反應而見殺。小花現，擊王魂，求不死，而終不得。又一稚子現，自言其名爲，因戲者之功而得極力，邀之共毀宇宙。然無論戲者允否，悉終而殺主角，毀宇宙。

分類:電腦遊戲
后羿

古語**羿**者三，皆為射者。
*一為帝嚳之射師后羿 (帝嚳)；
*二為帝堯時人，時十日並出，后羿 (帝堯)落九；
*三為夏有窮之君后羿 (夏)。
后羿 (夏)

**后羿**，又號**夷羿**、**羿**，**后**為夏主尊號，夏東夷有窮氏之君。初，夏后啟崩，子太康立，沉於遊獵，旬月未歸，羿乃奪其國，立太康之弟仲康為君。及夏后仲康崩，其子相立。尋，羿逐相，自立為君，遂為夏后氏之主，後為臣寒浞所弒。

## 引據
*《左傳·襄公四年》
*司馬遷《史記·卷二·夏本紀第二》

分類:夏本紀
后羿 (帝堯)

縮圖|右|后羿射日
**后羿**，本謂**羿**、**大羿**、**司羿**，五帝時人也。帝堯之射師，嫦娥之夫。

## 傳
羿年方五歲，為父母棄於林中。其善射，後為射師。為帝堯封於商，羿嘗助堯下九日，匡扶黎民。人尊之曰羿、大羿。

## 宗族
妻：嫦娥，一作姮娥

## 引據
*漢《括地圖》
*《史記正義》引《括地志》
*《山海經·海外南經》
*《山海經·海內西經》
*《山海經·海內經》
*晉郭璞注《山海經》
*《淮南子·本經訓》
*《淮南子·覽冥訓》
*漢高誘注《淮南子》
*《楚辭章句》
*梁劉昭注《後漢書·天文誌上》
*屈原《天問》

分類:先三代列傳
分類:華夏神話
漢語詞典一覽

生民以來，言語各異。故脩字林，以備查攷。**漢語**之**[[字書]][[詞典]]**，不爲不蕃，悉列於左。

## 字書
*《說文解字》
*《龍龕手鑑》
*《字通》
*《字彙》
*《正字通》
*《康熙字典》 
*《新華字典》
*《同音字典》
*《中華大字典》
*《中華基本教育小字典》
*《漢語大字典》
## 韻書
*《玉篇》
*《唐韵》
*《集韻》
*《廣韻》
*《韵海鏡源》
*《聲類》
*《詩韵新編》
*《中原音韻》
*《洪武正韵》
*《漢語詩韻》
*《國音常用字彙》
## 辭典
*《辭海》
*《辭通》
*《辭源》
*《國語詞典》
*《漢語詞典》
*《漢語大詞典》
*《王云五大辭典》
*《現代漢語詞典》
*《現代漢語頻率詞典》
*《倒序現代漢語詞典》
*《漢語拼音詞彙》
## 雙語
*《中國語詞典》
*《漢英詞典》
*《精选德漢漢德詞典》
*《德文林》

分類:漢語
聯邦調查局

**聯邦調查局**，，屬美國司法部，司厥稽查、正法之事；至於甄除間諜之事，亦為其務；聯邦政府或亦委之他事。
寒浞

**寒浞**，**妘**姓，一諱**韓浞**、**寒漪**，夏主。初為有窮氏羿之相。後弒羿，奪其權，遂滅夏后相，得夏后氏之位。晚年逸，不修政，少康復國，為少康所滅。然以其名惡，為聖人所不惡，號其曰**梟雄**。

## 宗室
### 夫人
*元配：姜蠡
*繼配：純狐

### 子
*長子：寒澆，初封於過，過姓始祖
*次子：寒豷，一作寒戲，為封於戈

分類:夏本紀
讀賣電視臺

**讀賣電視臺**，日本之電視臺也。屬日本電視臺聯播網。設總部於大阪，播放於近畿地方。

分類:日本電視臺
東區海底隧道

**東區海底隧道**，略云**東隧**，香港海底車馬隧道也。始港島鰂魚涌，九龍茶果嶺訖。一九八九年九月通。屬二號幹線也。
西區海底隧道

**西區海底隧道**，略云**西隧**，香港海底車馬隧道也。始港島西營盤，九龍西九龍訖。一九九七年四月通。屬三號幹線也。
香港大學

**香港大學**，略云**港大**，香港之大學也。處香港島薄扶林。今校長張翔。肇于公曆一九一一年。今學院有十，亦有研究院一，生徒凡二萬八千餘也。
香港理工大學

**香港理工大學**，略云**理大**，香港之大學也。處九龍紅磡灣。今校長滕錦光教授。肇于公曆一九三七年，一九九四年始稱大學。今學院有八，生徒凡三萬一千餘也。
嶺南大學

**嶺南大學**，略云**嶺大**，在香港。處屯門虎地。今校長，鄭國漢教授。肇于公曆一八八八年，一九九九年始稱大學。今學院有三，生徒凡三千餘。
香港教育大學

**香港教育大學**，略云**教大**，在香港。處大埔。今校長，張仁良教授。肇于公曆一九九四年，二零一六年始稱大學。今學院有三，生徒凡八千餘。
飛鵞山

**飛鵞山**，香港名峰也，處九龍新界間，屬九龍群山。形貌似鵞，故名。高六百有二米，九龍諸地皆可觀之，香港之表也。

## 它典
帝槐

**帝槐**，一作**帝芬**、**芬發**、**祖武**，**姒**姓，**夏**氏，生卒年不詳。帝杼子，杼崩，立，為夏主，凡四十四年。

## 紀
帝槐在位，先後徵居於泗、淮之畎夷、於夷、方夷、黃夷、白夷、赤夷、玄夷、風夷、陽夷等九夷，擴夏之勢，夏乃興。

## 宗室
### 祖
少康

### 父
杼

### 子孫
*子：芒
**孫：泄

## 引據
*《史記·卷二·夏本紀第二》
*《竹書紀年》
*《太平御覽》引《紀年》
*《帝王世紀》

分類:夏本紀
二月三十日

**二月三十日**，嘗有之日也。今則爲三月一日、三月二日。

## 故
十五世紀，格里高利修儒略曆為格里曆，訂有二月三十日。
帝芒

**帝芒**，**姒**姓，諱**芒**，夏主，槐帝之子。

## 紀
槐立四十四年，崩。其子芒立，乃祭河。以三牲沉於河，又以昔舜賜禹之玄圭亦沉於水，示虔誠。此即沉祭。祭河止，芒又遊東海之濱，得大魚。群臣賀於芒，謂神所賜，可保平和。

## 宗室
### 祖
杼

### 父
槐

### 子孫
*子：泄
**孫：不降

分類:夏本紀
帝泄

**帝泄**，**姒**姓，**夏后**氏，諱**泄**，夏主。泄賜爵於畎夷、白夷、赤夷、玄夷、風夷、陽夷，諸夷遂從於夏。

## 引據
*《竹書紀年》
*《史記·夏本紀》

分類:夏本紀
青年節

**青年節**者，節日也。中華人民共和國定於公曆五月四日，以銘五四運動。

中華民國定之於公曆三月二十九日，以銘廣州黃花崗烈士。

## 源

民國七年十一月，一戰告終。翌年一月，協約國召開巴黎和會。中華民國之權益受損。 

民國八年五月四日，學生怨列強，於北京示威遊行，群眾多有參與。

民國二十八年，陕甘寧邊區西北青年救國聯合會定五月四日為中國青年節。

民國三十二年三月二十九日，中國國民黨三民主義青年團舉全國代表大會。國民黨人以為，黃花崗烈士重於五四風潮。重慶國民政府遂定此日為青年節。此三二九青年節之源也。越五年，總統蔣中正明令，三月二十九日為革命先烈紀念日。

民國三十八年，中華人民共和國政務院詔全國曰，公曆五月四日為中國青年節，惟非全民假日，僅十四至二十八週歲之青年可休假半日。

一九九七年七月一日，香港主權移交，港民慶青年節者日多。

一九九九年十二月二十一日，澳門主權移交，嗣後亦有市民慶之。

## 參

分類:節日
熵

**熵**，所以衡量紊亂也，表系統功能之退降，微粒狀態數之多寡。統計學書其式云：

:S = k_{\mathrm{B}} \ln \Omega .

為狀態函數，但系統始末之態既定，則熵變可得。熵變者，式書：

:\Delta S = \frac{\Delta Q_{rev}}{T}

熱力學第二法則曰，隔離系之熵必趨于極大矣。
帝不降

**帝不降**，**姒**姓，一諱**降**、**夏后不降**，諡曰**不降**。不降為夏王泄之子，夏王泄崩，不降立，年十九，凡五十九年，崩年八十八，其在位最久，亦為夏之最盛。不降即位之第五十九年，內禪於其弟扃。後十年，夏王不降崩，葬於老丘。

## 宗室
### 祖
芒

### 父
泄

### 兄弟從子
*弟：扃
**子：廑

### 子
孔甲

分類:夏本紀
二疊紀

**二疊紀**，當**古生代**之季。上距今約二億九千九百萬載，下逮二億五千萬載。

初，西哲考日耳曼之岩石，見其地層判然兩疊，因以名焉。當是時，羊齒之屬甚蕃，而三葉蟲漸就澌滅；蘇鐵、銀杏之倫始見滋萌。天下陸塊湊合渾一，水陸分明，號曰盤古巨陸。

迨及紀末，忽生大變，史稱二疊三疊之交大劫。斯時生機盡隳，萬物殄滅者，百不存五，然厥因至今猶未可考。
帝扃

**帝扃**，**姒**姓，亦曰**夏扃**、**扃**。泄之子、不降之弟，夏主。

## 紀
帝不降五十九年，不降以其弟扃有賢名，遂內禪於其弟扃。扃立，是為帝扃元年戊戌。

帝扃十年，扃兄不降崩。

十八年，扃崩。

## 引據
*《古本竹書紀年》
*《史記·卷二·夏本紀第二》
*《竹書紀年》

分類:夏本紀
拉丁化新文字

**拉丁化新文字**者，漢語西字法也。已廢。成于一九三三年，蘇聯與中共同制。省聲調以求簡，是爲特徵。與國語羅馬字相爭。亦圖棄文言，取白話。略聲調，廢文言，亦爲庶也。漢語拼音者，其繼也。

遠東華工多文盲，不識字。一九三三年，蘇聯欲一掃文盲，遂圖拉丁，於海參崴案是事。後，世界語入中國。
帝廑

**帝廑**，夏后氏之君，**姒**姓，諱**頊**，亦諱**胤甲**。夏王扃之子，扃崩，嗣。其在位時，由帝丘遷至西河。帝廑為夏守成之君，此時其國勢強。帝廑八年，帝廑崩，葬西河。其從兄孔甲嗣。

分類:夏本紀
帝孔甲

**帝孔甲**，生卒年不詳，**姒**姓，諱**孔甲**，不降子，扃之從子，廑之從兄，夏主。

## 紀
不降崩，弟扃立。扃崩，扃之子、孔甲從弟廑立。廑崩，孔甲乃立，仍都西河。孔甲立九年，崩，葬地未考。子皋嗣。

## 為政
### 軍事
孔甲時，夏師執弓矢及戈矛。形為步鬥，徒兵為重。左不攻於左，汝不恭命；右不攻於右，汝不恭命；禦非其馬之正，汝不恭命。用命，賞於祖；弗用命，戮於社，予則孥戮汝。

### 世事
夏時，奴者之名繁夥，農者謂「民」、「黎民」、「眾人」、「眾」；牧者謂「牧豎」或「隸圉」；貴族之奴，男曰「臣」、女曰「妾」。

夏王分封，諸侯以國為氏，大夫以邑為氏。百姓間，以氏之別為宗。

## 軼事
孔甲時，順應天帝，帝乃賜之乘龍，河之二，漢之二，各有雌雄。孔甲不能養，一時難尋養龍之豢龍氏。時陶唐氏既衰，有陶唐氏之後曰劉累者，嘗習馴龍於豢龍氏，以事孔甲。夏后嘉劉累，賜為禦龍氏，而使代豕韋之後者。後，其一雌死，劉累潜醢獻夏后以食之，孔甲食後頗興，乃使人要龍。懼，遂遷於魯縣。

## 作品
孔甲作有《盤盂銘》三十六篇與詩《破斧》。

## 宗室
### 祖
泄

### 父
不降

### 從父從弟
*從父：扃
**子：廑

### 子孫
*子：皋
**孫：發

## 引據
《史記·卷二·夏本紀第二》

 

分類:夏本紀
一九三五年

## 大事
*公曆六月，國府頒《敦睦邦交令》，佈曰「以文字、圖畫或演說為反日宣傳者，均處以防害邦交罪論處」。
*公曆七月至八月間，黃河氾濫，魯省災民流離失所。

## 生
## 殁
帝皋

**帝皋**，**姒**姓，夏主，孔甲子。孔甲崩，嗣，凡十一年。崩，年八十四，葬安邑。

## 紀
### 立為太子
不降五十九年，皋生。不降甚喜此孫，冀其能如皋陶之聖，故名曰**皋**。

皋之父孔甲嗣，立皋為**太子**。

### 登基
孔甲三十一年，孔甲崩，皋立。

皋元年，立發為太子。

皋時，遷於澠池。

皋十一年，皋崩，葬於安邑。其子發嗣。

帝皋乃守成之君，天下之民皆得夏皋之恩。

## 宗室
### 祖
不降

### 從祖從父
*從祖：扃
**子：廑

### 父
孔甲

### 子孫
*子：發
**孫：桀

分類:夏本紀
孔德成

**孔德成**，字**玉汝**，號**達生**，孔子七十七世嫡孫，嘗任中華民國考試院長。

## 表
孔令貽，第三十一代衍聖公也。庚申年農曆正月初四，其側室王氏臨產。地在山東省曲阜縣孔府。時在場監督者，北洋政府魯省省長屈映光，同與孟顏曾等三氏奉祀官。產後十七日，王氏以產褥熱而卒，嫡母陶氏撫養德成。

庚申年農曆四月二十（滿百日），北洋政府徐世昌行大總統令，令孔德成襲封第三十二代衍聖公。令曰：

及五歲，德成始讀書，兼主持孔府家祭，亦師吳伯簫學英文，又師詹澄秋習琴。時政府賦其曲阜明德中學校長之職。惟其年幼，多由嫡母陶氏代理。

乙丑年，重修尼山孔廟、顏母祠、尼山書院。

戊子年十月廿八，卒於臺北縣新店市慈濟醫院，享壽八十有八。

戊子年十月三十，晨九時，於臺北市第二殯儀館景仰廳行公祭。馬英九總統親臨致祭，頒褒揚令，靈柩以中華民國國旗覆蓋之，以彰忠藎。

## 子嗣
*子 孔維益
**孫 孔垂長
***曾孫 孔佑仁

## 引據
分類:中華民國列傳
視窗七

**視窗七**者，微軟之作業系統也。是系統，自二〇〇一年視窗體驗佈後，所用者之數首能逾者。上承視窗遠景，下繼視窗八。
佛曆

**佛曆**，以佛滅紀元曆也，屬陰陽曆。柬埔寨、老撾、泰國、緬甸，民多奉佛教，是曆多見用。至於斯里蘭卡、馬來西亞、新加坡之奉佛教者，亦以之量節日。
溫度

**溫度**（符：T）者，熱力學基本函數也，表溫寒之量度，微粒動能之高低。有式書：
: \bar{E}\,=\,\frac{3}{2}k_B T
於統計熱力學，則有
:T = \left ( \frac{\partial U}{\partial S} \right )_{V, N} 
常以三法衡之 * 溫度，而以開氏溫標為萬國公制也。
下界

*下界 (集合論)，數學之專名也；
*下界 (礦藝)，礦藝幻設，三界是屬；
*與上界相對，紅塵也；
*地府也。猶言地獄。
孔奮

**孔奮**，字**君魚**，扶風茂陵人也。曾祖霸，奮為孔子第十六世孫也。

奮少從劉歆習《春秋左氏傳》，歆稱之，歆嘗謂門人曰：「吾已從君魚受道矣。」

及王莽之亂，奮攜母與弟奇居河西竇融家避禍，竇融時為大將軍。是時奮年二十一矣。每與其兄議學，其兄謝服焉。

建武五年，竇融以奮為議曹掾，代姑臧長。

建武八年，封關內侯。

## 引據
*《後漢書·孔奮傳》
*《漢書·孔光傳》
* 《孔叢子·左氏傳義詁續》
中國國際廣播電臺

縮圖|中國國際廣播電臺之徽
**中國國際廣播電臺**者，廣播電臺也，在中華人民共和國，官營。其言語眾多，遍佈寰宇。
## 沿革
## 分舵
袁宏道

縮圖|袁中郎全集
**袁宏道**，隆慶二年臘月廿三日生，字中郎，無學，號石公，六休。湖廣公安人氏。萬曆二十年進士，歷任吳縣知縣、禮部主事、吏部驗封司主事、稽勳郎中、國子博士等職，為三袁之首。為明斥古文之主將，以為文與時當相對，非「文必秦漢，詩必盛唐」，言「獨抒性靈，不拘格套」。與其兄宗道、中道並有才名，稱公安三袁，世稱「公安派」。萬曆三十八年十月廿日卒。

分類:明列傳
竇融

**竇融**，字**周公**，扶風平陵人也，其先世居河西，為扶風竇氏。王莽當權，嘗同官軍平赤眉叛，拜渡水將軍。後據河西，為政寬和，上下相親。及光武攻隴右隗囂，融領兵助陣，隗囂平，建武五年率眾內附。

永平二年，從兄子竇林因罪死，漢明帝數詔責融，戒以竇嬰、田蚡禍敗之事。年餘，上衛尉印綬。

永平五年，其子穆矯詔事發，洛陽遂不見竇氏族人。竇穆等人西至函谷關時，帝下詔悉復追還。同年，竇融卒，時年七十八，諡曰戴侯。

子穆，孫勳。有曾孫女為漢章帝皇后。

## 引據
*《後漢書·卷二十三·竇融列傳第十三》

分類:漢列傳
孔坦

**孔坦**，字**君平**，會稽山陰人，坦為孔子第二十六世孫也。曾祖竺，祖沖，父侃。坦少時方嚴正直，頗有清名，通《左傳》，亦能文。

建武元年，司馬睿稱王，坦任世子文學。翌年三月丙辰，司馬睿稱帝，以坦為東宮官屬，職太子舍人，後轉尚書郎。

及疾篤，庾冰省之，坦乃流涕而慨然曰：「大丈夫將終不問安國寧家之術，乃作兒女子相問邪！」冰深謝焉。坦年五十一，臨終，與庾亮書曰：「不謂疾苦，遂至頓弊，自省綿綿，奄忽無日。修短命也，將何所悲！但以身往名沒，朝恩不報，所懷未敘，即命多恨耳！足下以伯舅之尊，居方伯之重，抗威顧眄，名震天下，榱椽之佐，常願下風。使九服式序，四海一統，封京觀於中原，反紫極於華壤，是宿昔之所味詠，慷慨之本誠矣。今中道而斃，豈不惜哉！若死而有靈，潛聽風烈。」。晉廷贈光祿勳，賜諡簡。

## 引據

分類:晉列傳
西點軍校

**西點軍校**，為美國最初之軍校也，居紐約州西點，故以此為名，地處哈德遜河西岸，距紐約市約八十公里，校幅六十四萬七千五百公畝。校以「責任」「榮譽」「國家」為訓。此校屬愛國者聯盟。是盟凡十二校，若麻省理工學院、理海大學、喬治城大學、美國海軍學院者，皆其屬也。

分類:美國大學
分類:戎
分類:紐約州
中國環球電視網

縮圖|中國國際電視臺之徽
**中國環球電視網**，又稱**中國國際電視臺**，電視臺也，中華人民共和國官營。今有六語，映乎寰宇。

## 沿革
中國國際電視臺，本中國中央電視臺之國際分舵也。中央電視臺內議定之，決立國際電視臺，以振中華之名於世界，以宣中華人民共和國之國威也。公曆二〇一六年十二月卅一日，中國國際電視臺始開。

## 分舵
* 英語官報
* 西班牙語
* 法語
* 阿拉伯語
* 俄語
* 英語實錄

## 典


## 佐文
*中國環球電視網
孟虧

**孟虧**，伯益、大廉之後，**嬴**姓。夏后氏末，孟虧以善其祖之馴鳥獸而為夏王所寵，賜封諸侯，以其地多蕭茅，故其國曰蕭，蕭始建。後夏王桀無道，孟虧見夏德衰，遂弃國隱之，其裔立，歸於商。世系未詳，殷亡，以從三監之亂，嬴蕭遂滅。

分類:嬴蕭世家
大心

**大心**，**成**氏，字**孫伯**，得臣之子。郢人，春秋時楚令尹。成王四十年，嘗隨父從楚晉城濮之戰。約於穆王元年，為令尹。四年，帥楚師滅六。十年，複帥楚師伐麇，敗麇師於防渚。十一年，卒。

分類:周列傳
分類:前六一五年卒
中國電視公司

**中國電視公司**，略稱**中視**，營運於中華民國，創次第二。與臺視、華視並稱「老三臺」。

## 史
民國四十九年六月，胡維庸請新設一民營電視臺，由中國無線電協進會自資自建，初期資本臺幣陸佰萬元整，惟因事未准。

五十六年，奉蔣中正指示，始定名中國電視公司，略稱中視。公曆十月十七日，籌備委員會立，舉中廣黎世芬為主任，資本壹億元整。翌年公曆九月三日辰正，假中廣總部大禮堂，舉發起人會議，議章程與工作項目等。同日申初，假臺北市中山堂堡壘廳，舉成立大會，選谷鳳翔任董事長，選黎世芬兼總經理。

五十八年十月三十一日，中視首播，副總統嚴家淦主持剪綵，俞國華主持按鈕，定每年此日為臺慶日。初以奉行國策、宣揚政令配合經建、寓教於樂為工商服務、提高品質爭合理利潤等，為四大經營方針。

## 引據

分類:臺灣電視臺
孔穎達

**孔穎達**，字**衝遠**，一作**沖遠**、**仲達**、**沖澹**，冀州衡水人也。孔子第三十二代孫。父安，北齊青州法曹參軍。

五七四年生，八歲就學，從劉焯問學，日誦千言，熟讀經傳，善於詞章。隋大業初，選「明經」，授河內郡博士，補太學助教。及隋末，避地虎牢。後入唐，任國子監祭酒；奉唐太宗敕，修《隋史》五十卷，《新禮》一百卷，《五經正義》一百七十卷。以纂《五經正義》為世人所知，其以《禮記》為經，為作正義。貞觀廿二年九月十八，卒於萬年縣平康里第，享壽七十五。朝廷詔贈物一百段，陪葬昭陵，喪事所須，率由官給，諡曰憲公。

## 引據
* 《大唐故太子右庶子銀青光祿大夫國子祭酒上護軍曲阜憲公孔公碑銘》
分類:五七四年生
分類:六四八年卒
分類:唐列傳
下町火箭

《**下町火箭**》，日本電視劇，東京放送社作於西元二〇一五年十月。改自池井戶潤小說，阿部寬主演。

分類:池井戶潤小說
分類:平成電視劇
分類:日曜劇場
二極管

**二極管**者，二電極元件也。分類有二：真空二極管、晶體二極管。

縮圖|二極管像

## 沿革
西元一九〇四年，英國約翰·安布羅斯·弗萊明首製電子真空二極管。一九四七年，威廉·肖克利及巴丁、布拉頓首製半導體晶體二極管。

## 性質
單向導電為其性一也，整流器用之；反向擊穿為其性二也，穩壓器用之。

分類:基礎之文
樂金電子

**樂金電子**，韓國公司也，製電器。具仁會創之。初名「金星社」，後改曰「樂金電子」。製售電風扇、電凍庫、電視機、冷氣機、洗衣機等。屬樂金集團。
## 史
一九五八年公曆一月，朝鮮人具仁會，設「金星社」。韓國之電子工業會社，金星社先立。十月，更名曰樂金電子（LG電子）。

一九六八年，其售額逾壹佰億韓圓，其增速逾二百三十九倍。

## 引據
*張光軍. 《韓國財團研究》. 廣州: 廣東世界圖書出版公司. 2010年11月. ISBN 978-7-5100-2850-2.
*劉洪鐘. 《韓國趕超經濟中的財閥制度研究》. 北京: 光明日報出版社. 2009年10月. ISBN 978-7-5112-0436-3.

分類:大韓民國企業
蕭叔

**蕭叔**，**子**姓，字**叔**，諱**大心**，宋公族，戴公裔孫，春秋時蕭君。初為蕭邑大夫，以平宋亂有功，而受封於蕭，為子爵，宋之附庸。

## 傳
宋閔公十年夏，宋攻魯，其將南宮萬為魯所獲，後經所求，乃將南宮萬歸。明年秋，宋閔公與南宮萬出獵，因戲而相爭。閔公怒，譏南宮萬被獲。南宮萬怒，弑閔公，更立公子遊為君。

宋諸公子見亂，皆奔蕭，唯公子禦說奔亳邑。蕭邑大夫大心，亦為宋公族子弟，其與諸公子共為一軍，於是冬擊殺南宮萬弟南宮中與新君遊，立禦說為君，是為桓公。大心以此定亂之功，受封於蕭，號曰**蕭大心**，為宋之附庸。

## 引據
《左傳·莊公十二年》

分類:蕭子世家
二〇二〇年

## 大事
是年瘟疫橫行寰宇。

* 一月十一日：中華民國正副總統、立法委員選舉，舉蔡英文為總統、賴清德為副總統。
* 一月廿三日：武漢封城。時荊楚大疫，而武漢為九省通衢，恐殃及中華全國，故有是命。
* 二月十三日：免蔣超良湖北省委書記，應勇為代。免馬國强武漢市委書記，王忠林為代。
* 二月廿四日：馬來西亞國相馬哈迪莫哈末乞免，從之。
* 三月廿三日：以龔正為上海代市長。
* 四月八日日：武漢開城。瘟疫寢，故有是命。
* 四月十七日：以李干傑為山東代省長。
* 五月廿一日：中國兩會開幕。
* 六月十二日：免高雄市長韓國瑜。
* 六月十六日：朝鮮毀南北聯絡辦公室。
* 六月三十日：立香港國家安全法。民潮逾年未息，故有是命。
* 七月一日：以劉寧為遼寧代省長。
* 七月二日：以王寧為福建代省長。
* 七月十日：新加坡大選，舉李顯龍為總理。
* 七月卅一日：免陝西省委書記胡和平，劉國中為代。
* 八月一日：以信長星為青海代省長。
* 八月二日：以趙一德為河北代省長。
* 八月四日：黎巴嫩貝魯特爆炸，死百九十餘，傷者逾六千。
* 八月卅一日：免遼寧省委書記陳求發，張國清為代。免浙江省委書記車俊，袁家軍為代。
* 九月三日：以廖國勛為天津代市長。
* 九月四日：以鄭柵潔為浙江代省長。
* 九月十六日：日本國相安倍晉三有疾乞免，從之，以菅義偉代。
* 十月十九日：以藍天立為廣西代主席。
* 十月廿日：世界博覽會執於杜拜。
* 十一月廿日：
** 免吉林省委書記巴音朝魯，景俊海為代。免湖南省委書記杜家毫，許達哲為代。免貴州省委書記孫志剛，諶貽琴為代。免雲南省委書記陳豪，阮成發為代。
** 以毛偉明為湖南代省長、李炳軍為貴州代省長。
* 十一月廿五日：以王予波為雲南代省長。
* 十一月廿八日：以韓俊為吉林代省長。
* 十二月一日：免福建省委書記于偉國，尹力為代。
* 十二月二日：
** 以馮飛為海南代省長、黃强為四川代省長。
* 十二月三日：以任振鶴為甘肅代省長。

## 歿
* 一月十日：阿曼王卡布斯本賽義德崩，侄海賽姆本塔里克立。
* 七月三十日：致仕中華民國總統李登輝薨，壽九十八。
## 兼查

* 是年大典卷首世事欄之存檔
丁仙芝

**丁仙芝**，字**元禎**，曲阿人，登開元進士第，爲餘杭尉，著《丁余杭集》二卷，今佚。全唐詩存詩十四首。

## 據
* 《全唐詩·丁仙芝》
葉志超

**葉志超**，字**曙青**，安徽合肥人也。淮軍出身，獲賜號**額圖渾巴圖魯**，官至直隸提督。

## 生平
初以淮軍末弁之職隨劉銘傳伐捻亂，累遷至總兵，後獲賜號額圖渾巴圖魯。

光緒初，署正定鎮總兵，守新城，為大沽後路，後徙防山海關。九年，李鴻章薦其優智略，實授定鎮總兵。十五年，擢直隸提督。十七年，率軍討伐熱河教匪，平建昌，連克榆林、沈家窩館、貝子廟，釋下長皋圍，進攻烏丹城，殺李國珍，獲賞黃馬褂、世職。

二十年，朝鮮東學黨亂，求援於大清，李鴻章令志超選練軍千五百，率太原總兵聶士成駐屯牙山。志超遲留不進，為鴻章所責，遂起行。而日軍已據王京要隘，牙山兵甚單，駐朝商務委員袁世凱數約志超電請北洋發戰艦赴仁川，增陸軍駐馬坡。惟鴻章為免日軍以大清增兵為由，尋釁滋事。並告戒志超毋啟釁。未幾，高升商輪運兵近豐島，被日軍擊沉。聶士成語志超：「海道既梗，牙山絕地，不可守。公州背山面江，勢便利，戰而勝，可據以待援；不勝，猶得繞道出也。」志超從之。日軍攻成歡，士成敗，退至公州。惟志超已棄公州，遂並退平壤。志超偽以成歡之役邀功，得賞銀二萬犒軍，任平壤總統，統領各軍。志超意甚滿，日置酒高會，徒築壘環砲為守。及日軍進犯平壤，左寶貴戰死、志超北逃，清軍大敗。及至安州，士成以安州險奧，可以固守，不聽，再逃定州，亦棄。復渡鴨綠江。尋奪職，鴻章嘗請志超留營效力，上不准。次年，械送北京，判斬監候。

二十六年，獲赦歸鄉。二十七年卒。

## 引據
*《清史稿·列傳二百四十九》
齊頃公

**齊頃公**，**姜**姓，**呂**氏，諱**無野**，齊桓公之孫，齊惠公之子。頃公十七年，齊頃公薨，其子靈公立。執政為高固、國佐。

## 傳
惠公十年，齊惠公薨，無野立，是為頃公。

頃公六年春，晉遣臣郤克使於齊，齊頃公使母蕭同叔子藏於帷中觀之。郤克跛而登階，蕭同叔子笑之。郤克曰：「不報此辱，不復渡河！」歸，請伐齊，晉景公不許。齊使至晉，郤克於河內收齊四使，殺之。

八年，晉伐齊，迫齊侯使公子強為質於晉，晉師乃去。

十年春，齊頃公遣兵攻魯、衛。魯、衛大夫至晉請兵，皆求於郤克。晉使郤克以車八百乘，為中軍主將，士燮將上軍，欒書將下軍，以救魯、衛，而伐齊。六月十六日，晉師與齊師戰於靡笄之下。十七日，結陣於鞍。逢醜父為齊頃公之車右。齊頃公曰：「衝，破晉而聚！」射郤克，郤克之血流至足上。郤克欲還歸壁，其禦者曰：「吾自戰，已兩傷，不敢叫痛，恐士卒懼，願君忍之！」又戰。戰中，齊危急，逢醜父恐齊頃公被執，乃易位，齊頃公為車右，車絓於樹下而不行。晉小將韓厥伏齊頃公車前，因言日：「寡君遣臣救魯、衛。」以戲齊頃公。逢醜父使齊頃公下車以汲，齊頃公乃逃，出險，至齊軍中。郤克欲殺逢醜父。逢醜父曰：「代君死而被殺戮，今為人臣者無人忠君也。」郤克遂置之，逢醜父遂逃歸齊軍。遂逐齊師至馬陵。齊頃公請獻玉以謝罪，郤克不許，必得嘗笑郤克之蕭同叔子，又命齊將田隴改作東西。對曰：「叔子，齊君之母。齊君之母猶晉君之母，子安置之？且君以義征伐而以暴終，可如是乎？」於是郤克許之，而使齊還侵魯、衛之地。

十一年，晉始置六卿，賞鞍之戰之功臣。齊頃公朝晉侯，欲尊晉侯為王，晉景公不敢受，齊頃公乃歸齊。齊頃公歸，廢獵苑，薄賦斂，振孤寡，存問疾，輸積蓄，以救民，百姓大悅。謂諸侯則厚。

十七年，齊頃公薨，其子靈公立。

## 宗室
### 祖
齊桓公

### 父母
*父：齊惠公
*母：蕭同叔子

### 子孫
*子：齊靈公
**孫：齊莊公
**孫：公子牙
**孫：齊景公

分類:姜齊世家
分類:前五八二年卒
邏輯語

**邏輯語**，為人所造。西元一九八七年，邏輯語群始造以繼邏斕語，十載方成，以《全本邏輯語》布。

## 行處

## 文法

## 樣例

## 用群

## 他較

## 據
菩提達摩

**菩提達摩**，天竺聖僧、沙門。禪宗始祖。

其弟子曇林曰，達摩乃南天竺香至王第三子也。《洛陽伽藍記》又云達摩為波斯國人。

## 弟子
* 曇林
* 慧可，滎陽人，俗姓姬，名光。尊為禪宗二祖。

## 引據

分類:北朝列傳
哈爾濱糖廠

**哈爾濱糖廠**，在中國黑龍江省哈爾濱市松北區松浦鎮，以甜菜爲料，產食糖。廠屬公有，隸省糖業公司。松浦有社區名糖廠，名出於此。因地松北，又名**松北糖廠**。

## 原料
糖料在華有二：一曰甘蔗，一曰甜菜。蔗者，生於暑熱之地，唯華南能栽，稍北，至四川盆地。哈市處中國東北，天寒地凍，植蔗不能，猶可種甜菜，哈市之郊，一甜菜產地也。甜菜割獲，售與購站，火車一載，至糖廠而用，此原料之源也。

## 史
清光緒三十四年，華商創富華製糖股份有限公司，日產三百噸，宣統年收官辦，改稱**東三省呼蘭製糖廠**。後糖料欠，價賤，遂停產糖，轉作發電、啤酒。滿洲立國，入滿洲製糖株式會社，更名**哈爾濱製糖所**，倭資獨營，投產五年。後中共入主，復廠，名之**松江省哈爾濱市實業總公司製糖廠**。一九五一年入資，日產七百噸。

一九五三年，屬哈爾濱市人民政府工業局；一九五六年十一月，屬黑龍江省工業廳。一九五七年，國資三百萬，令新之，日產千噸。

一九五八年七月，廠復屬市，一九六零年十月，遷隸省化工輕工業廳。一九六六年，國資三十五萬，日產千二百噸。

一九八零年，投資七百六十萬新之，日產千五百噸。翌年，入資三百二十七萬，日產千八百噸。來二年，資二千九百九十三萬，日產二千噸，較之國前，遞七又三倍。

一九八七年，始營副業。四月，資十四萬又八百，立方糖車間，翌年十月投產，年產方糖六百五十六噸。一九八九年，資十三萬，引綫於上海糖果廠，年產百三十二噸糖果。一九九零年，資百六十八萬，改味精車間成酒精車間，日產八噸，年產三百四十二噸。一九九零年代，廠有六：製糖、動力、飼料、加工、味精、酒精，飼料源製糖廢菜絲，味精源糖蜜。國企容大，自成社區，設汽車公司、建築公司、漁業公司、學校、醫院。

## 引據
林杰樑

**林杰樑**，臺灣嘉義朴子人也，林口長庚紀念醫院故名醫師，長於腎臟科、毒理學。民國四十七年生。其家累世行醫。北醫出身。世譽「俠醫」、「俠醫林杰樑」、「仁心醫俠」、「國民醫生」。百有二年卒，年五十六。妻譚氏，子泓楨、浩楨。

分類:中華民國列傳
東城王

**東城王**，百濟王。諱**扶餘牟大**、**徐牟大**，或作**扶餘摩牟**、**徐摩牟**，三斤王從子，一作從兄。

東城王乃文周王弟昆支長子，昆支客日本數年。宋元徽五年，高句麗長壽王破百濟漢山城，殺百濟蓋鹵王，並漢江，三斤王遂立，昆支亦薨。昇明三年，三斤王崩，無子，其權臣解氏、真氏自日本立東城王歸其位。

自是，百濟王權傾落，至武寧王立，其權得複。

齊永元三年，東城王崩。

分類:百濟本紀
分類:五〇一年卒
偕叡理

**偕叡理**，加拿大安大略人也。人稱「馬偕博士」、「偕牧師」。

偕牧師自一八七二年抵台灣，廣傳福音於滬尾、艋舺、竹塹、噶瑪蘭、奇萊等地，以拔牙術嘉惠百姓，眾人稱道。

## 事蹟
一八四四年，生於加拿大安大略省牛津郡佐拉村，兄弟之中，偕氏其季也。

七歲就學。十一歲入多倫多師範學校，十四歲畢業。年十五，任教小學，凡數年。一八六六年九月，進修於多倫多大學諾士神學院。翌年，改讀美國普林斯頓神學院；一八七〇年四月二十六日，畢業歸國。

一八七〇年九月，自薦赴海外宣教。十一月，深造於英國愛丁堡大學神學院，師承都福博士等人。

一八七一年六月，加拿大長老教會總會議遣偕氏宣教於遠東。九月，受封牧師。十月中，自胡士托乘火車往美國舊金山。十一月一日，經日本赴香港。十二月五日，抵港；翌日，聯同兩位長老教會代表，入粵與會議事。幾經考察，決往滬尾宣教。三十日，抵打狗港。萬大衛醫生親逆之。

一八七二年三月，抵滬尾，始宣教之工，四月設首座教會。

一八七三年元月，偕氏門徒嚴清華、吳寬裕、王長水、林孽、林杯五人受洗禮。

一八七九年九月，滬尾偕醫館建成

一八八二年七月，理學堂大書院建成。

一八九〇年八月，偕氏抵奇萊宣教。

一九〇〇年，清光緒二十六年，公曆六月二日，因喉癌卒於滬尾家中，年五十七。墓在今淡江中學。

分類:中華民國列傳
劉良

**劉良**者，蓋有三人。
*一為前漢東城侯劉良 (前漢)
*一為後漢趙王劉良 (後漢)
*一為明學者劉良 (明)
裊裊虛擬歌手

**裊裊虛擬歌手**，一作**裊裊**，又作**NIAONiao**。漢製擬歌器也，有曰，先是擬歌器未有漢製，有則自裊裊始。

其器也，始於二零一一年。盧迪（dsound）創之，即立裊裊語音軟件工作室，其工作室於二零一三年易名長春迪聲軟件有限公司，廈門優他動漫科技有限公司於二零一六年兼併之。今所通行者，即二點二版。


主歌者有六：余裊裊、慕晴、慕瑤、慕橙、金奕鳴、顏如月。金奕鳴為歌郎，餘皆歌女也。二零一四年，增歌女顏如玉，至今尚無消息。

餘歌者亦眾，無論人與事物，皆可為歌者。而音聲出眾者，即琴歌也，或誤認其作主歌者。

## 備攷


分類:中華人民共和國音樂
劉良 (明)

**劉良**，明金陵人。劉素之子，亦以能書蘆修宣廟實錄。著有《存徵續集》、《客座贅語》。

分類:明列傳
劉終古

**劉終古**，漢宗室，祖出沛縣。濟北王劉志曾孫。繼其父劉遺為王，荒淫無度，令其八子及所愛侍奴與諸禦婢相奸，淫穢亂制。宣帝五鳳中，為青州刺史劾舉，削封邑四縣。初元三年薨，立二十八年，諡曰**思**。子尚嗣。

分類:漢列傳
分類:前四十六年卒
劉良次伯

**劉良**，字**次伯**，後漢荊州南陽蔡陽人。河平四年生，漢光武帝從父。地皇三年十月，從劉伯昇兄弟起舂陵，更始帝后封國三老。光武帝立，先後封**廣陽王**、**趙王**、**趙公**。建武十七年薨，後諡**孝王**。

## 宗族
### 先世
*太祖：漢高祖
**烈祖：漢文帝
***天祖：漢景帝
****高祖：劉發，長沙定王
*****曾祖：劉買，舂陵節侯

### 祖
劉外：郁林太守

### 父
劉回：巨鹿都尉

### 兄侄
*兄：劉欽，南頓令
**從子：劉縯
**從子：劉仲
**從子：漢光武帝

### 子孫
*子：劉栩，趙節王，初襲趙公，建武十九年閏四月二十五日晉為趙王，立四十年
**孫：劉商，趙頃王，立二十三年
***曾孫：劉宏，趙靖王，立十二年
****玄孫：劉乾，趙惠王，立四十八年
*****來孫：劉豫，趙懷王
******晜孫：劉赦，趙獻王
*******仍孫：劉珪，初襲趙王，建安十八年徙封博陵王。立九年，魏篡漢，降崇德侯

## 引據
*《後漢書》
*《東觀漢記》
*《資治通鑒注》
*《資治通鑒》

分類:漢列傳
分類:前廿五年生
分類:四十一年卒
劉良 (前漢)

**劉良**，漢高祖之孫，父為淮南王長。王有子四，良最幼。漢文帝前元八年五月丙午，文帝封良為**東城侯**，一作**東成**。東城侯立國七年，劉良薨，無後，其國除為東城縣。

分類:漢列傳
劉孺

**劉孺**，梁文學家。字**孝稚**，彭城人。

## 傳
宋司空忠昭公勔孫，齊太常悛子。齊武帝永明三年生，幼敏，七歲能屬文。年十四，居父喪服闋，叔父瑱攜以之官，常置坐側，謂賓客曰：「此兒吾家之明珠也。」既長，美風采，性通和，雖家人不見其喜慍。本州召迎主簿。起家中軍法曹行參軍。鎮軍沈約聞其名，引為主簿，常與遊宴賦詩，大為約所嗟賞。累遷太子中舍人、中軍臨川王主簿、太子洗馬、尚書殿中郎，出為太末令。還除晉安王友，轉太子中舍人、中書郎，兼中書通事舍人，遷太子家令。出為宣惠晉安王長史，領丹陽尹丞。遷太子中庶子、尚書吏部郎。出為輕車湘東王長史，領會稽郡丞，公事免。複起為王府記室、散騎侍郎、兼光祿卿。累遷少府卿、司徒左長史、臺中丞，號**稱職**。大通中，遷散騎常侍、左民尚書，領步兵校尉。中大通中，出為仁威臨川王長史、江夏太守，加貞威將軍。又為寧遠將軍、司徒左長史，未拜，改都官尚書，領右軍將軍。大同中，守吏部尚書，出為明威將軍、晉陵太守，入為侍中、領右軍、吏部尚書。梁武帝大同九年，居母喪未期卒，年五十九，諡**孝子**。孺少好文，性又敏速，嘗於禦坐為《李賦》，受詔輒成，文無加點，帝甚壯之。後侍宴壽光殿，詔群臣賦詩。時孺與張率醉未成。帝取孺手板戲題曰：「張率東南美，劉孺洛陽才。攬筆便應就，何事久遲回？」與從兄苞、孝綽齊。有文集二十卷，佚。今存詩二首並與何遜聯句，見《先秦漢魏晉南北朝詩》。

## 作品
*《侍宴餞新安太守蕭幾應令》
*《相逢狹路間》

## 引據
*《梁書》

分類:南朝列傳
分類:四八五年生
分類:五四三年卒
楊瀾

**楊瀾**者，字蓉江，號二樵，福建長汀人氏也。生卒年不詳。自幼天資聰穎，惟好讀書。年十五，飽讀經史，為文尚漢魏，語實而采。其少年所作，人皆言出於高士。乾隆五十四年恩科鄭炯榜舉人。道光元年任蜀昭化邑令，勤政愛民，重育才，嘗以五十千作鄉試路費，於是文風鼎盛。又嘗因不願沉浮於官場，旬月辭官而歸。嗣後，與寧化伊祖似，吳湘賢為文字交，專於著述，有《負薪初稿》《汀南廑存集》四卷，輯五代迄乾隆、嘉慶汀人之詩作。其人亦專於史，道光，嘗有縣守請其纂縣誌，瀾秉筆直書，二年稿成，時人稱善。暮年，將其弟楊浚之《郡志補正》考訂增删，成《臨汀匯考》四卷，內容賅備，考證翔實。光緒四年，郡守劉國光提公款刊行於世，並序。
## 引據

分類:清列傳
陳劍

**陳劍**，福建長汀人氏，生卒年不詳。大曆四年任汀州刺史。時汀州治於東坊口，連年歉收，瘟疫流行，百姓求遷。陳劍乃奏准遷州治於臥龍山下，背山面水。遷州治後，陳劍抗瘟疫，兴農業，又建城墙防侵。
分類:唐列傳
何叔衡

**何叔衡**者，湖南寧鄉縣人氏也。光緒二年農曆五月初五誕，民國二十三年十月卒。年十八為秀才。民國元年入湖南第一師範大學，與毛澤東為友。九年，於湖南創共產主義小組。次年七月，參中共第一次全國代表大會。

十七年六月，赴蘇聯莫斯科深造。又參中共第六次全國代表大會。九月，入莫斯科中山大學，同徐特立、吳玉章、董必武、林伯渠共學一班。

十九年七月，歸國，於上海，任共產國際救濟總會主要負責人。

二十年秋，入贛中央蘇區，選為中華蘇維埃共和國中執委、臨時中央工作檢察人民委員、內務人民委員部代理部長、臨時最高法庭主席、工農監察部部長等職。同年冬，與唐義貞一道至蘇區，為中華蘇維埃共和國中執委，又任臨時中央政府檢察部長，內務部代部長，最高法庭主席。

二十三年十月，紅軍長征，與瞿秋白留於贛閩區堅持游擊鬥爭。次年二月二十四日，與瞿秋白移上海，二月二十一日下午，自會昌小密村至長汀四都小金，由省政治保衛局調九十餘人護往永定。二十四日晨，叔衡於長汀水口為國民政府軍所圍，欲突圍，不幸墜崖犧牲，年五十九。
居股

**繇王居股**，閩越末王。建元六年，閩越王郢薨，漢封餘善為東越王，又册繇君醜為越繇王。郢反，繇君醜不從，故得封。自此，閩越國為二，一為繇君醜，一為東越王餘善。居股嗣繇君醜，元鼎六年，繇王居股與建成侯敖謀殺與漢所難之餘善，降於漢橫海將軍韓說。漢武帝降封居股為**東成侯**，軍吏以閩越人徙於江淮。閩越遂亡。

分類:漢列傳
濟北貞王

**劉勃**，沛郡豐縣人，生於淮南。漢宗室，初封**衡山王**、後改**濟北王**，漢太祖之孫，淮南厲王長次子，淮南王安之弟。

## 傳
約生於文帝二年。八年追尊淮南王長，諡曰厲，憐淮南王，封勃為**安陽侯**。

十六年，太宗憐淮南王以擅廢漢法，肆行而失國，是以早薨。乃徙淮南王喜還城陽為王，而立厲王三子於淮南故土，三者：阜陵侯安為淮南王，安陽侯勃為衡山王，陽周侯賜為廬江王。東城侯良早夭，故無後。

景帝三年，吳楚七國之亂，劉勃堅守而無二心。後吳、楚已破，衡山王來朝，漢景帝以其貞信，慰勞而曰：「南方間，地卑而濕。」遂徙衡山王勃於濟北為王以褒之。

五年，薨，諡曰**貞王**。其子胡嗣。

## 宗族
### 兄弟
*長兄：淮南王劉安
*三弟：廬江王劉賜

### 子
*長子：濟北式王劉胡
*次子：陪安康侯劉不害
*三子：榮簡侯劉騫
*四子：周堅侯劉何
*五子：安陽侯劉桀
*六子：五㯫侯劉臒丘
*七子：富侯劉襲
*八子：陪繆侯劉明
*九子：叢侯劉信
*十子：平侯劉遂
*十一子：羽侯劉成
*十二子：胡母侯劉楚

## 引據
《漢書·卷四十四·淮南衡山濟北王傳》

分類:漢列傳
分類:前一七八年生
分類:前一五二年卒
變形計

《**變形計**》者，電視節目也。其形制也，於眾學子尋一富一貧，二人互易居所月餘，錄其所感。

## 軼事
某學子王氏，名境澤，嘗錄《變形計》一齣，遷居農家，以其陋室粗食，狂言曰：「吾其餓死，亦不食汝所烹。」未幾屈從，食之，讚曰：「香哉。」某以其辭製表情包，網民效仿不絕。

分類:中華人民共和國電視節目
劉勃 (常山)

**劉勃**，常山憲王舜之次子，祖乃漢孝景皇帝。勃之母脩氏為王后，由是襲**常山王**。

舜有不愛姬生長男棁。棁以母無寵故，亦不得幸於王。舜之妾多，所幸姬生子平、子商，王后希得幸。及憲王病甚，諸幸姬常侍病，故王后亦以妒媢不常侍病，輒歸舍。醫進藥，太子勃不自嘗藥，又不宿留侍病。及王薨，王后、太子乃至。憲王雅不以棁為子，及薨，又不分與財物。郎或說太子、王后，令諸子與長子棁共分財物，太子、王后不聽。太子代立，又不收恤棁。棁怨王后、太子。

漢使者視舜喪，棁自告舜病時，王后、太子不在侍，及薨，六日出舍，及太子勃私奸、飲酒、賭戲、擊築，與女子載馳，環城過市，入牢視囚。武帝遣大行張騫驗王后及問王勃，請逮勃所與奸諸證左，王又匿之。吏求捕勃大急，使人致擊笞掠，擅出漢所疑囚者。有司請誅憲王后脩及王勃。上以脩素無行，使棁陷之罪，勃無良師傅，不忍誅。有司請廢王后脩，徙王勃以家屬處房陵，上許之。勃王數月，遷於房陵，國絕。

分類:漢列傳
熱力學第二定律

**熱力學第二定律**，釋能量轉化之限也。曰「覆水難收」，曰「破鏡不可復圓」，皆是之謂。表述甚繁，其一論寰宇總熵之有增無減，此即所謂熱力學時間之矢矣。
一八二四年，法蘭西學者薩迪·卡諾初考熱機效率之限而探其初貌，後德意志格致家魯道夫·克勞修斯更善其道也。時嘗為眾識之理、經驗之見，及統計力學始興，方溯其源。

## 諸說

### 克勞修思所述
熱不假外力，不可自低溫而及高溫。

### 開爾文所述
不可吸熱自單一熱庫，且完全做功，而不生其餘之影嚮。

第二類永動機，不可製也。

### 卡拉西奧多里所述
于任一平衡態之鄰近，定有其無可經由絕熱過程而達之態也。

### 理想氣體
夫氣體自由膨脹，不可逆也。

### 熵增定理

S=k\ln\Omega,k=\frac{R}{N_{A}}=\frac{8.314J \cdot mol^{-1} \cdot K^{-1}}{6.022 \cdot 10^{23} mol^{-1}}\approx 1.380\cdot 10^{-23}J\cdot K^{-1}=1.380\cdot 10^{-23}kg\cdot m^{2} \cdot s^{-2}\cdot K^{-1}   

S者，熵也。
R者，理想氣體常數也。{PV=nRT}
k者，玻爾兹曼常量也。
\Omega者，微觀態之種數也。
N_{A}，阿伏加德羅常數也。

孤立系之總熵，有增無減矣。有式書：
:\qquad \mathrm dS ≥  \frac{\delta Q}{T}

## 推論
### 卡諾定理
縮圖|卡諾機示意圖

卡諾嘗以熱質為其理據，及此論見偽，後人乃以第二定律明證之。有式書:
\eta \leq 1-\frac{T_C}{T_H}。
\eta，效率也；
T_C，冷源之溫也；
T_H，熱源之溫也。

### 熱寂

探宇宙終末之論也。若熱力學法則可事與寰宇，則其總熵必不減而總能或將盡作內能矣。是時恆星、原子盡滅，天地萬物均一、穩恆，此謂熱寂。

## 熵增定理之數學證明
設有一匣，其形矩，且二平分，則有

其左右等容，可知氣體分子現于某側之概率，均也。

匣中有n分子，設其左有k，則右(n-k)。則其等價于二項展開式C_{n}^k a^{n-k}b^{k}
即有

\left(a+b\right)^n=\sum_{k=0}^{n} \left[a^{n-k}b^{k}\right]

↓

C_{n}^{k}L^{n-k}R^{k},L=R=1\longrightarrow C_{n}^{k}

故有

C_{n}^{k}

C_{n}^{0}=C_{n}^{n}=1      C_{n}^{\frac{1}{2}n}=\frac{n!}{[(\frac{1}{2}n)]^{2}}\lim_{n \to \infty}\frac{C_{n}^{0}+C_{n}^{n}}{C_{n}^{\frac{1}{2}n}}=0_+

故得證

h(x)=C_{n}^{x}=\frac{n!}{x!(n-x)!}

s(x)=\frac{h(nx)}{C_{n}^{\frac{1}{2}n}}=\frac{C_{n}^{nx}}{C_{n}^{\frac{1}{2}n}}

r\neq0則\lim_{n \to \infty}\left[s\left(\frac{1}{2}+r\right)\right]=0_+

故命題得證

## 詰難
### 麥克斯韋之妖
縮圖
謂有一匣，盛理想氣體，且有一板，其上有門，均分此匣。現有一妖掌此門，每有右室粒子疾至門，則縱其入左室；而緩行者皆引入右室。是行終使左室熱而右室寒，似有悖第二法則矣。至一九二九年，核物理學者利奧·西拉德以信息之說，釋此佯謬。
六進制

**六進制**者，計數法也。基數有六，滿六進一，记曰1,2,3,4,5,0。以其二三得六，故其除三而得有窮小數，如下所述：

\frac{1}{3}=0.3333\cdots\cdots=0.\dot3

\frac{1}{3}=0.2_{(6)}

## 四則運算

### 加法表

### 乘法表

## 分數除法

## 數學常數

## 兼查

* 《英文維基》六進制一文簡介段
* 在線進制轉化網

分類:進制
兀良合臺

**兀良合臺**，蒙古兀良哈部氏，速不臺長子也。大元名將。

## 傳
宋嘉泰元年生。初事太祖。時憲宗為皇孫，尚幼，以兀良合臺世為功臣家，使護育之。憲宗在潜邸，遂分掌宿衛。元太宗五年，領兵從定宗征女真國，破萬奴於遼東。繼從諸王拔都征欽察、兀露絲、阿速、孛烈兒諸部。定宗元年，又從拔都討孛烈兒乃、捏迷思部，平之。三年，定宗崩。拔都與宗室大臣議立憲宗，事久未决。四月，諸王大會，定宗皇后問所宜立，皆惶惑，莫敢對。兀良合臺對曰：「此議已先定矣，不可複變。」拔都曰：「兀良合臺言是也。」議遂定。

憲宗即位之明年，世祖以皇弟總兵討西南夷烏蠻、白蠻、鬼蠻諸國，以兀良合臺總督軍事。其鬼蠻，即赤禿哥國也。宪宗三年秋，大軍自旦當嶺入雲南境。摩些二部猷長唆火脫因、塔裹馬來迎降，遂至金沙江。兀良合臺分兵入察罕章，蓋白蠻也，所在寨栅，以次攻下之。獨阿塔剌所居半空和寨，依山枕江，牢不可拔。使人覘之，言當先絕其汲道。兀良合臺率精銳立炮攻之。阿塔剌遣人來拒，兀良合臺遣其子阿朮迎擊之，寨兵退走。遂並其弟阿叔城俱拔之。進師取龍首關，翊世祖入大理國城。四年秋，複分兵取附都善闡，轉攻合剌章水城，屠之。合剌章，蓋烏蠻也。前次羅部府，大酋高昇集諸部兵拒戰，大破之於涕可浪山下，遂進至烏蠻所都押赤城。城際滇池，三面皆水，既險且堅，選驍勇以炮摧其北門，縱火攻之，皆不克。乃大震鼓鉦，進而作，作而止，使不知所為，如是者七日，伺其困乏，夜五鼓，遣其子阿朮潜師躍入，亂斫之，遂大潰。至昆澤，擒其國王段興智及其渠帥馬合剌昔以獻。餘眾依阻山谷者，分命裨將也裏、脫伯、押真掩其右，合臺護尉掩其左，約三日卷而內向。及圍合，與阿朮引善射者二百騎，期以三日，四面進擊。兀良合臺陷陣鏖戰，又攻纖寨，拔之。至乾德哥城，兀良合臺病，委軍事於阿朮。環城立炮，以草填塹，眾軍始集，阿朮已率所部搏戰城上，城遂破。五年，攻不花合因、阿合阿因等城，阿朮先登，取其三城。又攻赤禿哥山寨，阿朮緣嶺而戰，遂拔之。乘勝擊破魯厮國塔渾城，又取忽蘭城。魯魯厮國大懼，請降。阿伯國有兵四萬，不降。阿朮攻之，入其城，舉國請降。複攻阿魯山寨，進攻阿魯城，克之。乃搜捕未降者，遇赤禿哥軍於合打臺山，追赴臨崖，盡殺之。自出師至此，凡二年，平大理五城八府四郡，洎烏、白等蠻三十七部。兵威所加，無不款附。

六年，征白蠻國、波麗國，阿朮生擒其驍將，獻俘闕下。詔以便宜取道，與鐵哥帶兒兵合，遂出烏蒙，趨瀘江，刬禿剌蠻三城，卻宋將張都統兵三萬，奪其船二百艘於馬湖江，斬獲不可勝計。遂通道於嘉定、重慶，抵合州，濟蜀江，與鐵哥帶兒會。七年，以雲南平，遣使獻捷於朝，且請依漢故事，以西南夷悉為郡縣，從之。賜其軍銀五千兩、彩幣二萬四千匹，授銀印，加大元帥。還鎮大理，遂經六盤山至臨洮府，與大營合。月餘，複西征烏蠻。秋九月，遣使招降交趾，不報。冬十月，進兵壓境。其國主陳日煚，隔江列象騎、步卒甚盛。兀良合臺分軍為三隊濟江，徹徹都從下流先濟，大帥居中，駙馬懷都與阿朮在後。仍授徹徹都方略曰：「汝軍既濟，勿與之戰，彼必來逆我，駙馬隨斷其後，汝伺便奪其船。蠻若潰走，至江無船，必為我擒矣。」師既登岸，即縱與戰，徹徹都違命，蠻雖大敗，得駕舟逸去。兀良合臺怒曰：「先鋒違我節度，軍有常刑。」徹徹都懼，飲藥死。兀良合臺入交趾，為久駐計，軍令嚴肅，秋毫無犯。越七日，日煚請內附，於是置酒大饗軍士。還軍柙赤城。

八年，引兵入宋境，其地炎瘴，軍士皆病，遇敵少卻，亡軍士四人。阿朮還戰，擒其卒十二人，其援複至，阿朮以三十騎，阿馬禿繼以五十騎擊走之。時兀良合臺亦病，將旋師，阿朮戰馬五十匹夜為禿剌蠻所掠，入告兀良合臺曰：「吾馬盡為盜掠去，將何以行？」即分軍搜訪，知有三寨藏馬山顛。阿朮親率將士攀崖而上，破其諸寨，生擒賊酋，盡得前後所盜馬千七百匹，乃屠柙赤城。憲宗遣使諭旨，約明年正月會軍長沙，乃率四王騎兵三千，蠻、僰萬人，破橫山寨，辟老蒼關，徇宋內地。宋陳兵六萬以俟。遣阿朮與四王潜自間道沖其中堅，大敗之，盡殺其眾。乘勝擊逐，蹴貴州，蹂象州，入靜江府，連破辰、沅二州，直抵潭州城下。潭州出兵二十萬，斷我歸路。兀良合臺遣阿朮與大納、玉龍帖木兒軍其前，而自與四王軍其後，夾擊破之。兵自入敵境，轉鬥千里，未嘗敗北。大小十三戰，殺宋兵四十餘萬，擒其將大小三人。其州又遣兵來攻，追至門濠，掩溺殆盡，乃不敢複出。壁城下月餘。時世祖已渡江駐鄂州，遣也裏蒙古領兵二千人來援，且加勞問。遂自鄂州之滸黃洲北渡，與大軍合。中統元年，世祖即位。夏四月，兀良合臺至上都。

至元九年，薨，年七十二。追封**河南王**，諡曰**武毅**。

## 宗族
子：阿朮

## 引據
《元史·兀良合臺傳》

分類:元列傳
分類:一二〇一年生
分類:一二七二年卒
前二三三年

**前二三三年**，繼前二三四年，下前二三二年。

合**秦王政十四年**；趙幽繆王三年；魏景湣王十年； 韓王安六年；楚幽王五年；燕王喜二十二年；齊王建三十二年

## 是年大事
*秦將桓齮伐趙，自上黨越太行山直取宜安、平陽、武城，與趙將李牧戰於肥下，秦師敗績，桓齮亡燕，不知所終。
*韓王安納地效璽，請為秦之籓臣，命公子非使秦。
## 生

## 卒
*韓非，韓國公子。嘗從荀子為師。

## 釋
前二三四年

**前二三四年**，繼前二三五年，下前二三三年。

合**秦王政十三年**；趙幽繆王二年；魏景湣王九年；韓王安五年；楚幽王四年；燕王喜二十一年；齊王建三十一年

## 是年大事
* 秦王遣桓齮攻趙之平陽、武城，斬首十萬，殺趙將扈輒。

## 生

## 卒

## 釋
中華民國中央銀行

**中華民國中央銀行**，主新臺幣發行、外幣匯兌諸務。

## 史
民國十七年公曆十月六日，國府頒《中央銀行條例》，定中央銀行為國家銀行。八日，國府修《中央銀行條例》二十條，撥款二千萬元。十一月一日立，總行置上海外灘十五號(原上海華俄道勝銀行大樓)。二十四年公曆五月廿三日，國府頒《中央銀行法》。

日寇侵華，中央銀行隨國府徙渝。及卅四年，始返申城外灘。

然因國共內戰，迫徙羊城、渝、蓉城等，終遷至臺灣臺北，時逢船難，一度危急，暫付臺灣銀行代行業務。

五十年公曆六月廿七日，總統蔣中正電令「中央銀行」復業；七月一日，借臺灣銀行總行在臺復業。

五十八年元旦，統管全國外匯業務。

六十八年公曆七月四日，遷入在臺新址。十一月八日，改隸行政院。

八十一年，廢「銀元及銀元兌換券發行辦法」。

八十九年公曆七月一日，頒「中央銀行發行新臺幣辦法」，定新臺幣為中華民國國幣。三日，發新臺幣壹仟元紙鈔。

九十一年公曆六月三十日，廢「中央銀行在臺灣地區委託臺灣銀行發行新臺幣辦法」，止臺灣銀行版新臺幣之流通。

## 引據

分類:中華民國紀事
宇宙大熱寂

**宇宙大熱寂**者，熵增定理之推論也。其論初自克勞修斯，實自開爾文也。

所論者，視宇宙爲孤立系統，蓋其宇宙物質能量之總也，以合定義。其以宇宙之諸能，終必盡作內能。是時則寰宇若溶液，均一，穩恆，寂寧，是謂大熱寂。

## 嚴證
開爾文以假宇宙爲孤立之系統，且循熱力學第二定律，則由四則可確宇宙之熱寂。

克勞修斯則推之以宇宙無窮無盡，然亦可成立，證之如下：

設孤立系統S_{1},S_{2},S_{3},\dots\dots,S_{n-1},S_{n},S_{n+1},\dots\dots,S_{\infty-1},S_{\infty},S_{\infty+1},\dots\dots

取其S_{n},n\in N^{*}則S_{n}\in U

令n=1則由熱力學第二定律之可知S_{1}必熱寂

令n=k且同循熱力學第二定律，則S_{k}亦然

n=k+1之亦矣

同時注意S_{k}可易物質能量於S_{r},r\neq k,r,r\in N^{*}，則記合系統L_{k,r}={S_{k},S_{r}}=L_{1}且由熱力學第二定律知其亦熱寂矣

L_{1}亦可並j系統得L_{j+1}且有\lim_{j \to \infty}L_{j+1}=L_{\infty+1}=L_{\infty}=U_{universe}且亦從之

故命題得證。

分類:物理
薩都剌

**薩都剌**，字**天錫**，元人也，笞失蠻氏，後徙居河間。薩都剌本朱氏子，其父養為己出。弱冠，成泰定四年進士，授應奉翰林文字。擢御史於南台，以彈劾權貴，左遷鎮江隸事司達魯花赤。歷淮西廉訪司經歷。至正三年，擢江浙行省郎中。遷江南行台侍御史。明年，左遷淮西江北道經歷。詩才清麗，名冠一時，虞集雅重之。晚年，寓居武林。每風日晴好，則肩一杖，挂瓢笠，踏芒蹻，凡深岩邃壑，無不窮其幽勝，興至則發為詩歌。著有《雁門集》八卷，《西湖十景詞》一卷。後入方國珍幕府，卒。
## 據
* 《元史·薩都剌傳》
前四七九年

**前四七九年**，繼前四八〇年，下前四七八年。

合**周敬王四十一年**；魯哀公十六年；齊平公二年；晉定公三十三年；秦悼公十二年；楚惠王十年；宋景公三十八年；衛莊公二年；陳湣公二十三年；蔡成侯十二年；鄭聲公二十二年；燕孝公十四年；吳王夫差十七年；越王勾踐十八年；杞湣公八年

## 是年大事
* 夏六月，吳伐楚，至邑慎，白公勝領楚師敗之。
* 秋七月，白公勝以獻捷之名，入郢作亂，殺子西、子期，劫惠王。

## 生

## 卒
*孔丘，魯國陬邑人，其先為宋國人，長於魯國，卒年七十三，葬曲阜城北泗水邊。

## 釋
艾蒂安·勒努瓦

**艾蒂安·勒努瓦**，西元一八二二年生於穆西村，时在盧森堡，今屬比利時。一八五零年代初，遷法國，居巴黎，於茲悅電鍍術。爾後改良電報。復發明內燃機，以瓦斯為燃料。

一九零零年歿。

## 他典

* History of the Motor Vehicle at newreg.co.uk 
* Etienne Lenoir at Find A Grave

分類:比利時列傳
曾櫻

**曾櫻**，字**仲含**，號**二雲**，江西臨江府峽江縣人。年十三，補弟子員。萬曆壬子舉人，丙戌進士出身。授工部主事。

天啟中，遷工部郎中；次年改常州府知府。天啟七年，任浙江右參政。

崇禎元年，授福建按察副使。崇禎四年，任福建按察使、同年改福建參政。崇禎十年，改湖廣按察使、山東右布政使。

崇禎十四年，以右副都御史銜任登萊巡撫。次年，改南京工部右侍郎。歷兵部侍郎、薊遼總督。

及明亡，朱聿鍵授其工部尚書兼東閣大學士、太子太保，改吏部尚書兼文淵閣大學士。永曆五年，大清張學聖、馬得功襲廈門，時櫻於城中，或邀之遁，櫻曰：「此一塊清淨土，正吾死所，豈復泛海求活耶！遂自縊。時二月三十日也。門人阮旻錫、陳泰等冒險出其屍，鄉紳王忠孝殮之，殯於金門。」

## 引據
陰間

**陰間**者，逝者之所之也，北陰酆都大帝所設，中國神話之所云。道教生於中土，故因之。佛教西播，十八層地獄漸入，故明清以降，地藏王菩薩多見亐斯。
分類:宗教
王體中

**王體中**，明末人，大順軍將，初從白旺守德安。順治二年五月，大順軍敗，李闖王崩，大順遂亂。王體中乃殺白旺，以其部降於大清英親王阿濟格，授副總兵官。英親王乃命體中與金聲桓伐江西。下旬，金聲桓、王體中至九江，遣人持牌往南昌，言滿洲兵馬步二十餘萬旦夕將至，惟速降，可免屠城。明江西巡撫鄺昭乃解印走之；諸官紳亦散，南昌遂空。六月初四日，南昌士民遣員至九江迎金督鎮。十九日，金聲桓、王體中以舟自贛江至南昌，有生員數十迎之。及入城，金聲桓屯西城，王體中屯東城。金聲桓恃王體中之兵收南昌諸縣，然其謂王體中之勇、兵勁，而欲倂之。閏六月，朝廷之剃發令至江西，金聲桓即以部遵令剃之。七月二十一日，王體中自撫州還南昌，固不待詔。金聲桓遂陰結王得仁，於七月三十日假議事於體中，得仁乃刺之。得仁，號曰王雜毛，体中之遊擊也。事發，王體中之兵校皆憤，「擁至轅門，喊殺震天」。金聲桓督兵巷戰，餘二日，諸將以體中死及得仁之誘，遂附於金聲桓。

分類:清列傳
分類:一六四五年卒
前四八〇年

**前四八〇年**，繼前四八一年，下前四七九年。

合**周敬王四十年**，魯哀公十五年，齊平公元年，晉定公三十二年，秦悼公十一年，楚惠王九年，宋景公三十七年，衛莊公元年，陳湣公二十二年，蔡成侯十一年，鄭聲公二十一年，燕孝公十三年，吳王夫差十六年，越王勾踐十七年，杞湣公七年。

## 大事
* 冬，齊魯議和，子貢同子服景伯使齊。

## 生

## 卒
* 仲由，孔子弟子。魯人也。時任衞國蒲邑宰，遇害。
* 南子，子姓，衛靈公夫人。為衛後莊公所害。

## 引據
滿文維基大典

**滿文維基大典**者，屬維基媒體基金會，尚在測試。至二〇一八年七月十三日，有文百有五十六矣。

## 他典
*滿語維基大典
樗蒲

**樗蒲**，遊戲也，行乎東漢至唐朝。
## 博具

*杯：其效，同雙陸棋之杯。
*馬：每方棋丸凡六，形狀扁圓可堆疊，棋丸稱馬。
*木：即「五木」，兩端圓銳，中則平廣，皆一面塗白、一面塗黑。其中二者，白面刻「雉」字、黑面刻「犢」或「牛」字。
*筹：賭博之籌。
*矢：其效同西藏雙六之海貝，以細矢爲棋線，常有矢凡百二十，或者則三百六十。宋·程大昌《演繁露·樗蒲经略》：「五木之形，兩頭尖銳，故可轉躍，中間平廣，故可鏤采，凡一子悉為兩面，一面塗黑，畫犢，一面塗白，畫雉。投子者，五皆現黑，名曰盧，為最高之采，四黑一白，名曰雉，降盧一等，自此而降，白黑相尋，或名為梟，或名為犍。」
## 引據


分類:玩
一千年

## 大事
* 十一月辛卯日：宰相張齊賢因飲酒失職，為己辯之，宋真宗言「卿為大臣何以率下！朝廷有憲典，朕不敢私。」遂去職。

## 進士
* 許洞，蘇州吳縣人，咸平三年進士。父仲容，太子洗馬致仕。
## 生

## 卒
* 呂端
* 安守忠
* 李斌
## 引據
一〇〇一年

一〇〇一年，繼公元一千年，下一〇〇二年。

讀**公元一千零一年**，合黃帝紀元三六九八年，孔子一五五二年，日本皇紀一六六一年，檀君紀元三三三四年，佛曆一五四五年，回曆四二二年，宋咸平四年，契丹統和十九年，歲次**辛丑**，肖**牛**。

## 大事
* 交趾進貢馴犀、象。
* 丹流眉來朝，貢方物。
* 四月，天竺來朝。
* 十二月，亳州太清宫鐘自鳴。

## 生

## 卒
*張茂直，兗州瑕丘人。開寶二年進士，官至潁州知州。咸平四年卒，年七十五。《宋史．卷二百九十六》有傳。
*王禹偁

## 引據

分類:十一世紀
金仙公主

**金仙公主**，唐長安人，號**無上道**，唐睿宗第八女，母昭成順聖皇后，玄宗胞妹。陳國公、左武侯大將軍竇抗玄外孫女。外曾祖光祿大夫、莘國公誕，外祖太常少卿、潤州刺史孝諶。公主自幼喪母，為父兄所寵。博覽百家，通儒學五經，尤耽好老、莊。常靜居行導引、吐納術，服食藥物，意欲獨身修仙，遂其所願。

## 傳
永昌元年生，初封**西城縣主**。景雲元年，進封**西城公主**。二年，改封**金仙公主**。與玉真公主皆出家為道，入長安輔興坊金仙觀，今終南山子午峪金仙觀為其下院。居觀持齋修道多年，廣搜道書，曾授籙為**無上洞玄法師**，得太上老君降壇授「真道」。

開元二十年五月初十日，金仙公主於洛陽道德坊開元觀薨，年四十四。二十四年七月初四日，陪葬橋陵。其志為玉真公主所書。玉真公主者，金仙公主之胞妹。

## 宗室
### 父母
*父：唐睿宗
*母：昭成順聖皇后

### 兄妹
*同母兄：唐玄宗
*同母妹：玉真公主

## 引據
《新唐書·卷八十三·列傳第八》

分類:唐列傳
分類:六八九年生
分類:七三二年卒
椰油

**椰油**，出於熟椰果，屬食油。耐熱、緩於氧化，二載不腐。難以酸敗，合用於油炸烹飪。

## 引據

分類:食
中華民國司法部

**中華民國司法部**，自清刑部而來。及清光緒三十二年，刑部改制曰「法部」。

民國肇建，法部改制曰「司法部」。十七年，國府易之名曰「司法行政部」，隸司法院。

## 引據


分類:中華民國制度
寶臧王

**寶臧王**，一云**寶藏王**，姓高氏，諱**臧**、或云**寶臧**。寶臧王為高句麗末主也。
## 史
寶臧王二年春正月，封父爲王，高句麗遣使入唐朝貢。閏六月，唐太宗曰：「蓋蘇文弑其君，而專國政，誠不可忍，以今日兵力取之不難，但不欲勞百姓，吾欲使契丹靺鞨擾之，何如？」長孫無忌曰：「蘇文自知罪大，畏大國之討，嚴設守備，陛下姑爲之隱忍。彼得以自安，必更驕惰，愈肆其惡，然後討之，未晩也。」唐太宗曰：「善。」遣使持節備禮冊命，詔曰：「懷遠之規，前王令典，繼世之義，列代舊章，高句麗國王臧，器懷韶敏，識宇詳正，早習禮敎，德義有聞，肇承藩業，誠款先著，宜加爵命，允故實。可上柱國遼東郡王高句麗王。」

唐永淳元年卒，唐廷贈衛尉卿，詔送至京師，於頡利墓左賜以葬地，兼爲樹碑。

## 裔
*孫：高寶元。垂拱二年，封朝鮮郡王。聖曆元年，進授左鷹揚衛大將軍，封忠誠國王，委其統攝安東舊戶，事竟不行。

## 據
王方

**王方**，漢末董卓部將。初平三年五月，李傕、郭汜引軍攻長安城，誓為董卓報仇，一路聯絡三輔諸地之涼州軍，方乃隨樊稠、李蒙入。六月初一日，李傕軍入長安，把持朝政。九月，傕等諸將皆有封賞，拔擢。然無方之載。

## 引據
*《三國志》
*《三國演義》

分類:漢列傳
孫文楷

**孫文楷**，字**模山**，清山東益都人。道光二十六年生，同治癸酉舉人。潜心著述，尤精金石之學，素與陳介祺友善。以收藏貧其家，力耕自贍，數歲不入城。補撰光緒《益都縣圖志》、參修宣統《山東通志》。有《適野集》、《一笑集》，皆咏田事詩也。民國元年，遜位詔下，家人秘不以聞。經月，忽訪友而歸，即仰藥死之。且死，囑其子曰：「吾行吾所安耳，毋謂我死節也！」有《老學齋文集》二卷，《今吾吟草》四卷，《稽庵古印箋》四卷，《古錢譜》等書。

分類:清列傳
一〇〇二年

一〇〇二年，繼一〇〇一年，下一〇〇三年。

讀**公元一千零二年**，合黃帝紀元三六九九年，孔子一五五三年，檀君紀元三三三五年，佛曆一五四六年，回曆四二三年，宋咸平五年，契丹統和二十年，歲次**壬寅**，肖**虎**。

## 大事

## 進士
*王隨，字子正，河南人。
*韓億，字宗魏，其先真定人，後徙開封之雍丘。

## 生
* 梅堯臣，詩人。一〇六〇年卒。
## 卒

## 引據

分類:十一世紀
美國隊長

**史蒂夫羅傑斯**，號**美國隊長**，漫威漫畫筆下人物，為英雄豪傑。史蒂夫少有大志，欲圖報國。初，羸弱乏力。後為軍方改造，注超人血清，遂有異能。復得一盾，為艾德曼合金所鑄，甚堅，雖千刀萬剮而毫釐未損也。
醒世恆言

《**醒世恆言**》，明馮夢龍著，凡四十種。書如其名，述俗世善惡諸事，以醒世人。

夢龍自言︰蓋六經國史而外，凡著述皆小說。而尚理或病於艱深，修詞或傷於藻繪，則不足以觸里耳而振恆心。所以繼《明言》、《通言》而刻也。明者，取其可以導愚也；通者，取其可以適俗也。恆則習之而不厭，傳之而可久。三刻殊名，其義一耳。

夫人居恆動作言語不甚相懸。一旦弄酒，則叫號躑躅，視塹如溝，度城如檻。何則？酒濁其神也。然而斟酌有時，雖畢吏部、劉太常未有時時如濫泥者。皆醒者恆而醉者暫矣。繇此推之，惕孺為醒，下石為醉；卻哮為醒，食嗟為醉；剖玉為醒，題石為醉。又推之，忠孝為醒，而悖逆為醉；節檢為醒，而淫蕩為醉；耳和目章、口順心貞為醒；而即聾從昧，與頑用囂為醉。人之恆心，亦可思已。

從恆者吉，背恆者兇。心恆心，言恆言，行恆行。人夫婦而不驚，質天地而無怍。下之巫醫可作，而上之善人君子聖人亦可見。恆之時義大矣。自昔濁亂之世，謂之天醉。天不自醉人醉之，則天不自醒人醒之。以醒天之權與人，而以醒人之權與言。言恆而人恆，人恆而天亦得其恆，萬世太平之福，不可量也。則茲刻者，雖與《康衢》、《擊壤》之歌，並傳不朽可矣。

崇儒之代，不廢二教，亦謂導愚適俗，或有藉焉。以二教為儒之輔可也。以《明言》、《通言》、《恆言》為六經國史之輔，信亦可也。若夫淫譚褻語，取快一時，貽穢百世，夫先自醉也，而又以狂藥飲人，不知視此「三言」者，得失何如也。

## 據
*《醒世恆言》序
冀國公主

**冀國公主**者，其人有二。
*一為金公主，見冀國公主 (金)
*一為元公主，見冀國公主 (元)
冀國公主 (金)

**冀國公主**，金熙宗女，母未之詳。嘗養欽懷皇后，后既長，孝謹如事所生。欽懷皇后者，蒲察氏，章宗后，母鄭國公主，冀國公主之姊。

## 引據
《金史·列傳第二》

分類:金列傳